Asmo on #9 – 10 años e-Vocación\n10 URTE – 10 ASMO ON\nIkertu bide berriak\nOraindik asko dago aurkitzeko\nPenizilina, grabitazio unibertsalaren legea, bai eta patata frijitu gozo-gozoak ere, kasualitate baten ondorio izan ziren. Eta oso argi uzten dute gauza bat: A planaren alternatibak bilatzeak ondorio zoragarriak izan ditzake.\nZure ikasleek aurkitutako alternatibak maila berean aintzat hartzea –nahiz eta arautik kanpo egon, eta beti ere emaitza bera bada– da beren buruan konfiantza izan dezaten lortzeko modurik onena.\nZiur ikasleren batek noizbait txunditu zaituela ariketaren bat egiteko zuk ere ezagutzen ez zenuen bide laburrago bat aurkituta.\nDagoeneko baditugu 100 esperientzien* irabazleak.\nZu al zara irabazleetako bat?\nTrukatu zure kodea hemen!\n*Spa, zinema, gimnasioa, padela, minigolfa, manikura, antzerkia, kayaka, bakarrizketa, tenisa, museoa… eta askoz gehiago!\nIrabazleen zerrenda kontsultatzeko, egin klik hemen


Carlos Romeu Müller, Romeu bezala ezaguna (Bartzelona, 1947ko maiatzaren 17a), idazle, historialari eta umorista grafiko katalana da. Miguelito bere pertsonaia famatuenaren istorioetaz gain (El País egunkarian urte askoan agertua) umeentzako liburuak argitaratzen ditu.\nBartzelona, 1947ko maiatzaren 17a (72 urte)\nGat Perich price (2011)\nAma frantsesduna, Nueva Dimensión aldizkarian idazten hasi zen 70. hamarkadaren hasieran eta Fotogramas, Bocaccio, Por Favor, Charlie Mensuel, Triunfo, Interviú, Playboy o National Showaldizkarietan ere marraztu izan du. Tomekin batera (Antoni Roca) Mata Ratos astekaria zuzendu zuen, eta El Jueves aldizkaria sortu. TV3 telebista katerako gidoiak ere idatzi izan ditu (Tres i l'astròleg edo Filiprim) .\nMiguelito pertsonai famatua sortu zuen eta El País egunkariarentzat idatzi izan du lehen zenbakitik 2009ko abenduaren 31rarte. 2009ko ekainean, Romeuren bineta batek Israelgo Enbaxada, American Jewish Committee, eta zenbait senatari estatubatuar egunkariaren kontra jarri zituen ekintza antisemitatzat jotzen zutena baimentzeagatik. El País-en aurkako salaketa hau bi urtez jarraian jarri zan marrazkilari berdinak egindako lanak direla eta. 2011. urte hasieran egunkaritik kanporatua izan zan.\nAzken aldaketa 7 abendua 2019(e)an, 16:53(e)tan


<iframe src="https://www.irekia.euskadi.eus/eu/embed/videos?video_path=2020%2F05%2F05%2Fnews_61616%2Fhtml5%2Fmurga_datos.mp4" width="320" height="210" allowfullscreen></iframe>\nEusko Jaurlaritzak koronabirusaren transmisioa saihesteko gomendioen gidaliburu bat argitaratu du\nLiburuxkak jarduera komunetarako argibideak biltzen ditu (hala nola lanera joateko, erosketak egiteko, garraiobide publikoak erabiltzeko eta etxera iristean zer egin behar den jakiteko)\nOsasuneko sailburuak erantzunkidetasunez jokatzeko eta guardia ez jaisteko eskatu du\nEusko Jaurlaritzako Osasuneko sailburuak Euskadin koronabirusaren transmisioari aurrea hartzeko gomendioen gidaliburu bat aurkeztu du gaur eguerdian, Gobernu Kontseiluaren ondorengo prentsaurrekoan. Liburuxka horrek, gomendio orokorrez gain, lantokietan nolako jarrera agertu behar den, maskara nola eta non erabili behar den edota garraiobide publikoak erabiltzean edo erosketak egitera joatean zer babes-neurri hartu behar diren azaltzen duen informazioa eskaintzen du.\nOsasuneko sailburuak erantzunkidetasunez jokatzeko eta guardia ez jaisteko eskatu du berriz: “denok jarraitu behar diegu gomendioei, horri esker jarraituko baitu epidemiaren joera onak”.\nGidaliburuan azpimarratzen denez, muturreraino eraman behar dituzte neurriak arrisku-taldeek, hala nola haurdun daudenek, 60 urtetik gorakoek eta gaixotasunak dituztenek (hipertentsio arteriala, gaixotasun kardiobaskularrak, diabetesa, biriketako gaixotasun kronikoak, tratamendu aktiboan dagoen minbizia, immunodepresioa eta abar).\nHalaber, funtsezko beste ideia bat azpimarratzen da: pertsona batek sintoma jakin batzuk baditu (eztula, eztarriko mina, 37º-tik gorako sukarra, airea falta den sentsazioa edo usaimena galtzea), kutsatuta egon liteke. Kasu horretan, bakartuta geratu beharko du eta osasun-zentroarekin harremanetan jarri beharko du. Gaixotasuna berresten bada, hurbileko kontaktuei ere jakinarazi beharko zaie.\nDatozen egunetan, 350.000 liburuxka baino gehiago banatuko dira Osakidetzako zentroetan, Euskadi osoko farmazietan eta udalerrietan, Eudelen bitartez. Halaber, bertsio digitalean egongo da eskuragarri www.euskadi.eus/coronavirus webgunean.\nEuskadin, 110.956 PCR eta 57.435 test azkar edo serologiko egin dira guztira. Atzo, 20:00ak arte, 4.598 proba egin ziren guztira.\nPandemia hasi zenetik atzoko 20:00ak arte, baieztatutako koronabiruss-kasuen kopurua 16.426 da, eta, horietatik, %74,6 osatuta edo alta emanda daude.\nAtzo PCR bidez baieztatutako positibo berriak 13 dira. Pertsona batek une horretan bertan birusa duen eta gaixo dagoen detektatzen du proba horrek.\n“Test azkarren” bidez detektatutako kasu berriak 219 Pertsona batek hartutako immunitatea edo sortutako antigorputzak neurtzen ditu proba horrek, eta iraganeko infekzio bat adieraz dezake.\nOrain arte, 1.321 heriotza gertatu dira guztira, eta, horietatik, 12 erregistratu ziren atzo.\nHorrez gain, 619 pertsona daude ospitaleratuta, eta, horietatik, 534 solairuko geletan daude, eta 85 ZIUn.\nGasteiz, 2020ko maiatzaren 5a\nintervencion_murga_datos_in... behera kargatu (6 MB)\nmurga_gomendioen_gida_eu.mp3 behera kargatu (600 KB)\nmurga_gomendioen_gida_eu.mp4 60 MB\nGOMENDIOEN_gida_eusk.pdf 1 MB (application/pdf)


Tafallako Udala » Albisteak\nEuskaraldiaren Nafarroako hamaikakoa aurkeztu da\n2018/06/14 Nafarroako hamaikakoa erreferentzialak diren eta ekimenean murgilduta dauden euskaltzale aktiboek osatutako talde anitza da: genero, adin eta alor desberdinetakoa. Euskaraldiko hurrengo mugarria, norbanakoen izen-ematea, udazkenean zabalduko da. Iruñean aurkeztu dute gaur Euskaraldia: 11 egun euskaraz ariketa sozialaren Nafarroako hamaikakoa. Goizeanbildu dira hiriburuko NAPI eraikinean hamaikakoaren kideak: Oier Sanjurjo, futbolaria; Julian Iantzi, aurkezlea; Edorta Salvador, okina\nEñaut Elorrieta Tafallan izango da hurrengo ostiralean\n2018/06/13 Eñaut Elorrieta abeslariak Kultur 2018 zikloaren barruan kontzertua eskainiko du Centro Cultural Tafalla Kulturgunean. Hitzordua ekainaren 22an, ostirala, arratsaldeko 20:30etan. KenZazpi taldeko abeslariak kontzertu akustiko honetan hainbat abesti eskainiko ditu: Non dago nire herria, Geografia, Nire aitaren etxea, Azken balsa eta Deserriko kontradantza, besteak beste. Kontzertu honekin Nafarroako Gobernuaren Kultura, Kirola eta Gazteria Departamentuak hasiera emanen dio 2018ko\nErriberriko Antzerki Jaialdiaren barnean, Arte Dramatikoko Goi Mailako Eskolen topaketa Tafallan ospatuko da\n2018/06/13 Uztailaren 20tik abuztuaren 4ra ospatzen den Erriberriko Antzerki Jaialdiak antzerki klasikoaren aldeko apustua egin du aurtengoan, epealdi eta joera guztietara zabalik egonik, erreferentzia internazionaleko jaialdia bilakatzeko, autore eta talde europear zein latinoamerikarrei lekua emanez. Hiru arte dramatiko eskolen kurtso amaierako lanak beste behin Tafalla Kulturgunean aurkeztuko dira. Nafarroako Antzerki Eskolak Angélica Lidell-en “Eché mi\n¡Udarako onena Tafalla Kirol Hirian!\n2018/06/12 Eskuragarri dago iada udarako denboraldirako Tafallako Kirol Hiriko (ekainaren 9tik irailaren 9a arte) abonamendua. Udarako izena ematen duten lehenengo pertsonek opari bat jasoko dute eta PLUS ABONUA egiten duten guztiei urriko matrikula dohainik aterako zaie. Hurrengo dokumentuan bakarkako zein familientzako abonuak kontsultatu daitezke. Familia ugariek %20ko deskontua izango dute ezarritako prezioetan, familia ugariaren txartela\n10-16 urte bitarteko gazteentzako Arku-tiro Hastapen ikastaroa\n2018/06/12 Gustatuko litzaizuke arku-tiroa egitea? Milaka urteko kirol liluragarria da! ESKOLA TEORIKOAK, KONTZENTRAZIOA, TEKNIKA, PRAKTIKAK… Tafallako Arku-tiro Eskolak 10 – 16 urte bitarteko gazteentzako Arku-tiro hastapen ikastaroa eskaintzen du, horretarako materiala eskainiz. Tafallako Arku-tiro instalazioetan, hau da, SENPAn eskainiko da eta izena emateko ekainak 18a baino lehen Tafallako Udaletxean eskuragai dagoen inprimakia bete beharko da.\nLarunbat honetan Kulturgunean, Ainara Ortega eta La Tafallesarekin Jazzeatzen\n2018/06/12 “La Tafallesa” Musika Bandak, Ainara Ortegaren ahotsarekin batera, ikusle mota guztientzako aproposa den jazz eta swing klasikoena eskainiko dute larunbat honetan, ekainak 16an, Centro Cultural Tafalla Kulturgunean. Ainara Ortega Donostiko Musikene Goi mailako Jazz Kontserbatorioan lizentziatu den lehenengo emakumea da. 19 urterekin iada dixieland musika lantzen zuen Mac Jeara’s Band taldearekin. Hauek lau urtetan\n(Castellano) Convenio de colaboración entre el Ayuntamiento y la Asociación de Empresas de la Zona Media\nJubiloteka zerbitzu berria Tafallan\n2018/06/08 Tafallako Udalak, Oinarrizko Gizarte Zerbitzuen bidez, Baldorba zein Tafallako persona helduen zein bere familien bizi kalitatea hobetzeko asmoarekin Jubiloteka zerbitzua martxan jarriko du uztailaren hasieraran. Persona helduentzako zein haien familientzako, gaur egun dauden zerbitzuen osagarria izatea bilatzen da, hauentzako ahalik eta autonomía gehiena lortzeko helburuarekin. Jubiloteka topaketa leku bat da, zahartzearekin erlazionatutako narriadura gaitzetsi\n2018/06/07 Tafallako Udalak taula informatibo bat ipini du Juncaleko urmaelean. Behatoki berrian ipinita dago eta bertatik urmael honetan dauden fauna eta flora antzeman daitezke. Tafallatik kilometro gutxira dagoen leku zoragarria da hau, patsadaz ibiltzeko primeran datorrena. Hona iristeko Mirandako karreteratik egin daiteke, eta bertatik, iada itxita dagoen Romerales zabortegirako bidea hartu behar da. Seinale batek\nJoku osasungarriak Tafallan\n2018/06/07 Tafallako ikastetxeetako, elkarte zein kirol taldeetako 350 ikasle inguruk Ohitura Osasungarrienganako Sentsibilizazio Kanpainian parte hartu zuten atzo. Ekimen hau, orain dela hamar urtetik ona ospatzen da kirol ikasturteari amaiera emateko. Gazte Batzordeak, Gizarte Zerbitzuek eta Kirol Patronatuak antolatzen dute, Txikilandia ludoteka, Tafallix, Ascota eta Pepsico-ren laguntzarekin aurtengo kasuan. Tafallako ikastetxeetako xake taldeak, Kirol Eskolak,\nEKAIN HARROA, LGBTIQ+ pertsonenganako aurreiritzien aurka\n2018/06/06 Ekainaren 28an mundu osoan gogora ekartzen dira 1969an New Yorken gertatutako liskarrak; gay, lesbiana, transexual, bisexual eta intersexual mugimendua jaiotzen ikusi zutenak. Gaur egun LGTBI Harrotasunaren Eguna bezala ezagutzen da. 2017ko maiatzetik Nafarroako Gobernuak, Nafarroako Berdintasunerako Institutuaren (INAI/NBI) organigramaren barnean administrazio unitate bat dauka zehazki LGTBI kolektiboa laguntzeko, honen berdintasuna benetan bermatzeko asmoz. Berdintasun\n“Uraren formak”, Leire Olkotz artista tafallarrak zuzendutako erakusketa\n2018/06/06 Uraren formak Leire Olkotz Vicente artista tafallarrak zuzendu duen pintura akriliko tailerrean burutu diren lanen erakusketa da. Inaugurazioa ekainaren 8an, ostiralarekin, arratsaldeko 19:00etan izanen da eta zabalik egonen da ekainaren 8tik 29ra Centro Cultural Tafalla Kulturgunean (lehen solairuan).\nLarunbat honetan Emakumezkoen IMQ Kopako Finala jokatuko da\n2018/06/05 Lekua: San Francisco Futbol zelaia Eguna: Larunbata, ekainak 9 Ordua: 18:00 Emakumezkoen IMQ Kopako Finala aurkeztu zen atzo Tafallako San Francisco futbol zelaian. Partida larunbat honetan, ekainaren 9an, jokatuko da, 18:30etan zelai horretan bertan. Lehiatuko diren taldeak Berriozar FC eta Mulier FC izango dira. Prentsaurrekoari buruzko informazio gehiago jakin nahi baduzu, gaztelerazko atalean aurkitu\nPET eta KET azterketak Tafallan\n2018/06/05 Pasa den larunbatean, ekainak 2, Cambridge unibertsitateko azterketak egin ziren Tafallako Ikastetxe Politeknikoan, KET for Schools (A2) eta PET For Schools (B1) mailatan. Osotara 62 pertsona aurkeztu ziren frogetara, Erdialdeko herri ezberdinetatik etorriak. Tafallan ospatuko diren hurrengo Cambridge azterketak Movers eta Flyers deialdiak izango dira, ekainaren 15 ostiralean. Oraindik izena eman dezakezu!\nAHTaren desjabetzearen inguruan laguntzeko bilera informatiboa hurrengo asteazkenean\n2018/06/01 Data: Ekainak 6 asteazkena Ordua: 18:00 Lekua: Tafalla Kulturguneko Zinema Aretoa\nAnbulantzia homologatua saharako errefuxiatuentzat Tafallatik jasotako diru-laguntzari esker\nAsko pozten gaitu Tafallako Udalak aurrera eramaten dituen Lankidetza Proiektuen fruituak ikustea. 2017. urtean, Anarasd (Asociación Navarra de Amigos-as de la R.A.S.D.) entitateak 15.000 € jaso zituen Garapenaren Lankidetza Deialdiaren markoan, zehazki, saharako errefuxiatuentzako osasunaren arloan laguntzeko. Proiektu honi esker, eta Tafallako zein Iruñako Udalek emandako diru-laguntzeiesker, Anarasd-ek anbulantzia homologatu bat lortu du Tifaritiko Ospitalearentzat.\n‘AgerVasconum’ 2018ko Literatura lehiaketaren sariak ekainaren 8an, ostirala, banatuko dira\n2018/06/01 Ekainaren 8an, ostiralarekin, ‘AgerVasconum’ Literatura lehiaketaren sariak banatuko dira CentroCulturalLos Llanos Kulturagunean, arratsaldeko 08:00etan. Ekitaldian parte hartuko dute toki entitate antolatzaileetako ordezkariek, hau da, Erriberri, Zangoza, Lodosa, Tafalla eta Lizarra Udaletako eta Irantzu Mankomunitateko agintariak. Aurtengo edizioan 154 lan aurkeztu dira: Lizarrako merindadetik, 93 lan; Erriberriko merindadetik,60 lan eta Zangozako merindadetik lan 1 iritsi\n“Arriskuak deskonektatu” Voy y Vengo kanpainaren Slogan Lehiaketaren irabazlea\n2018/06/01 Gaur banatu da 2018ko Voy y Vengo kanpainaren Slogan Lehiaketaren saria. “Arriskuak deskonektatu” (Desconecta los riesgos) da aurtengo leloa, Uxue Berruezo Lergak egina. Voy y Vengo programak, trafiko istripuak eta aisialdiko drogen kontsumo eta abusua lantzen ditu. Horretarako autobusak antolatzen ditu hurbileko herrietako jaietara, ordutegi aukera zabal batekin, kotxearen ordez, gazteek garraiobide publikoak erabili\nIngurumenaren astea, ekainaren 3tik 10era\n2018/05/31 Hurrengo asteartean, ekainak 5, Ingurumenaren Nazioarteko Eguna ospatuko da urtero bezala eta Tafallako Udaleko Ingurumen Batzordeak hainbat ekimen prestatu ditu, hiritarrek gaiaren inguruan kontzientza hartzeko. Ekimenak aste osoan zehar izango dira: Ekainaren 3a igandea: Severino Fernandez kalearen itxiera ibilgailu motorizatuei 11:00etatik 13:00 arte. Patinatu, bizikletaz ibili, paseatu, jolastu… Kalea berreskuratu! Ekainaren 4tik 10era: AHT-aren\n2018ko Tafallako jaiek badaukate kartel ofiziala\n2018/05/30 Gotzon Aznarrek diseinatutako “Jaia entzun dadila” kartelak iragarriko du gure hiriko aste nagusia. Pasa den astean burututako bozkaketa herrikoia eta gero, izandako bozken %81arekin nagusitu da irabazlea epaimahiak aukeratutako beste bi kartelen gainetik. Epaimahia hurrengo pertsonek osatu zuten: Jacinto Goñi, Festa Zinegotzia eta epaimahiako lehendakaria; Javier Zudaire, Leire Sevillano, Jose Miguel Ullate, Ana Armendariz\nTafallak Kirolaren Eguna ospatuko du ekainaren 6an\n2018/05/30 Beste urte batez TAFALLA OSASUNARENGATIK – KIROLAREN EGUNA ospatuko da gure hirian, ohitura osasungarrienganako sentsibilizazio jardunaldi bezala. Ekainaren 6an 17:00etatik aurrera Nafarroako Enparantzan ospatuko den jardunaldi hau Gazte Zinegotzigoak, Gizarte-Zerbitzuak eta Kirol Patronatuak antolatu dute, Txikilandia Ludoteka, Tafallix, Ascota eta Pepsico-ren laguntzarekin. Jardunaldian parte hartuko duten taldeek 30 minutuko erakustaldiak egingo dituzte. Bitartean, xake\n2018/05/30 Zer egin dezakegu euskal hiztunok euskararen erabilera areagotzeko? Galderak hainbat erantzun ditu, baina, guk, hizkuntza ohiturak astindu eta ohiko harremanetan euskara gehiago erabiltzeko ariketa bat proposatzen dizuegu: 2018ko azaroaren 23tik abenduaren 3ra, euskaraz hitz egiten edo ulertzen dugun guztion artean egin dezagun euskaraz. Euskal Herri osoan eta elkarrekin arituta, gure egunerokoan eragin genezake. Nola egingo\n(Castellano) Navarra Media se une para construir su futuro: presentación del Plan de Activación Socioeconómica de la Zona Media\nNafarroako Abesbatza Federazioaren Abesbatza Lirikoa Tafallan izango da larunbat honetan.\n2018/05/28 Nafarroa musikaren babesle, maitale eta ekoizle sutsua izan da bere historian zehar. Horren lekukoa da 30 urtetan zehar musikaren zabalpenarengatik lan egiten egon den Nafarroako Abesbatza Federazioa. Honen azpiegiturak, esperientziak eta gizatasunak aukera ematen dio Erkidego Foralari egonkorra, koherentea eta kalitate handikoa den Abesbatza Liriko bat izateko. Hau 2017. urtean sortu zen, Jordi Freixa\nTafallako Musika Eskola Munizipalean izena emateko epea irekita\n2018/05/25 ETORRI MUSIKA ESKOLARA! Lelo honekin, beste urte batez, Tafallako Musika Eskola Munizipalak hasiera eman dio 2018-2019 kurtsorako ikasleentzako matrikulazio epeari. Zentroak, HELDUENTZAKO (14 urte edo gehiago dituzten pertsonentzako) daukan eskaintza azpimarratu nahi du. Bertan, ikasleak bere beharren araberako formakuntza aukeratu dezake: Instrumentua soilik, Musika Hizkuntzarik gabe. Musika Hizkuntza soilik, instrumentu bat ikasteko beharrik gabe\nMerkataritza eta Turismo Dinamizazio Planaren barnean egindako ekimenak\n2018/05/22 Tafallako Udaleko Merkataritza eta Turismo Zinegotzigoa, ASCOTA eta Erdialdeko Garapen Partzuergoa, Merkataritza eta Turismo Dinamizazio Planaren barnean egindako ekimenei buruz mintzatu dira gaur Udaletxean ospatutako prentsaurrekoan. Ekimen hauek 2014. urtetik aurrera eramaten ari den Merkataritza eta Turismo Dinamizazio Planaren barnean sartzen dira, lau helburu nagusiren baitan sortua dagoena: Kontsumo lokalarenganako eta hurbileko salerosketarenganako sentsibilizazioa.\nEguraldi ona eta giro hobea XIII. Euskararen Egunean\n2018/05/21 Larunbatean Tafallako Euskararen Egunaren hamairugarren edizioa ospatu zen. Dantzak, musika, erraldoiak, kalejirak eta adin guztientzako ekimenak izan ziren egun osoan zehar. Egitarauak pasa den urtekoaren egitura berdina mantendu zuen, berrikuntzaren bat egon zen arren. Dianek eman zioten hasiera egunari. Jarraian, Musika Eskolako ikasleen erronda eta Pikondoko Plazatxoan dantzak egon ziren, udako beroa iragartzen zuen\nAuzoko Batzarra Alde Zaharreko trafikoaren inguruan hitz egiteko\n2018/05/18 Hurrengo asteazkenean Auzoko Bilera ospatuko da Alde Zaharreko trafikoari buruz hitz egiteko. Hau Kultur Etxean izango da maiatzaren 23 asteazkenean arratsaldeko 20:00etan. Herri osoari, baina bereziki auzokoei deia zabaltzen zaie bertara gerturatzeko eta hartuko diren erabakietan parte hartzeko. * Erderazko atalean Arturo Goldaracena, Tafallako Alkatearen eskututza.\nHerri bozkaketa 2018ko Festetako kartela aukeratzeko\n2018/05/19 Tafallako auzokideek 2018ko 14tik 20ra ospatuko diren Festak iragarriko dituen kartela aukeratu dezakete iada. Zehazki, 5 pertsonaz osatutako epaimahaiak (hiru teknikari eta Jai Batzordeko bi kide) aukeratutako 3 kartelen artean hautatu beharko dute herkideek haien gustokoena. 1. Kartela: ¿Me sigues… a las fiestas? 2. Kartela: Que suene la fiesta 3. Kartela: Haundienak Aukeratutako 3


Dominikar Errepublikako lur azpiko altxorrak argitara\n2011/12/01 Irazabal Tamayo, Nagore - Alfonso Antxia Espeleologi Zientzien Elkartekoa. Biologian doktorea\nLos Haitises parke naturala Dominikar Errepublikako karst tropikal ikusgarriena da. Azken urte hauetan han izan gara kobak topografiatzen eta aztertzen Bilboko Alfonso Antxia Espeleologi Zientzien Elkartekook; zeregin horretan, Espeleogrupo Santo Domingo espeleologia-taldearen laguntza eta Caño Hondo hotelaren babesa ere izan ditugu. Egindako lanaren helburua izan da karstaren eta barrutik doan uraren ezaugarriak aztertzea, ukitu gabeko toki hori ustiapen industrialetik babesteko. Horrez gain, 23 koba topografiatu ditugu. Artikulu honetan duzue Los Haitises parke ezezagunari buruzko informazioa eta elkartekook bertan egindako lanaren laburpena, bai eta han bizi izandako zenbait pasadizoren berri ere.\nZenbakien deskonposaketa, zenbait koderen aurkako gakoa\n2011/11/01 Alberdi Celaya, Elisabete - Matematikan lizentziatua eta doktoregaia\nErakunde batek RSA sistema erabiltzen duenean mezuak kodifikatzeko, zenbaki arrunt bat erabiltzen du oinarrian, bi zenbaki lehenen biderkadura dena. Zenbaki hori publikoa izaten da, baina hain da zenbaki handia, non ia ezinezkoa baita hura deskonposatzea. Zenbaki horren deskonposaketak erakunde horretara iristen diren mezu kodetu guztiak deszifratzen lagunduko liguke. Zenbakiak deskonposatzeko algoritmo eraginkor bat asmatzeak hankaz gora jarriko luke zifratzeko eta deszifratzeko teknika hori, RSA delakoa. Hau da, gure datuak ingurune seguruetan jarri ahal izateko, beste tresna bat bilatu beharko genuke.\nKitridiomikosia: ikara sorrarazten duen gaixotasuna\n2011/10/01 Iglesias, Maider - Biologoa\nRojo, Iratxe - Biologoak\nAnfibioak mundu osoan ari dira desagertzen. Nonahi populazioak murrizten dira. Ez da habitat-galera, espezie inbaditzaile edota gehiegizko ustiaketaren ondorioz bakarrik, ez. Erreserba, parke natural eta nazionaletan, eta babesturiko gune batzuetan ere ari dira desagertzen. Zer ari da gertatzen? Horixe da urteetan ikertzaileek erantzun nahi izan duten galdera. Gaur egun jakina da kitridiomikosi deritzon gaixotasuna dela desagerpen gehienen kausa. Baina zein da hurrengo urratsa? Nola saihestu? Erantzunik gabeko galderak dira horiek, oraingoz...\nZelulen funtzionamendua ulertuz proteina-bidezidorren azterketaren bitartez\n2011/09/01 Azkargorta, Mikel - Biokimika eta Biologia Molekularreko Saila\nZelulak biziaren oinarrizko elementuak dira, izaki bizidunen unitateak alegia: izaki bizidun guztiak daude zelulaz osatuta. Gizakiak, adibidez, 70 bilioi zelulaz ...\nNolako bazka, halako esnea eta gazta\n2011/07/01 Abilleira, Eunate - Elikagaien Zientzian eta Teknologian doktorea\nGizakia abeltzaintzan hasi zenetik, animalia-ekoizpenen sistemak izugarri garatu dira, eta horrek etengabeko hobekuntza ekarri du animalia-jatorriko elikagaien produkzioan eta kalitatean ...\nArnas aparatuko gaixotasunak ikertzeko irudi-teknika berriak\n2011/06/01 Artaetxebarria Artieda, Xabier - Telekomunikazio-ingeniaria\nEnfisema, bronkitisa, infekzioak, minbizia... Biriketako gaixotasunak munduko hilgarrienen artean daude, bai herrialde aberatsetan eta baita txiroenetan ere. Sendagaiak bilatzeko orduan, oso erabilgarriak dira animalia txikiak, bereziki karraskariak. Baina arrazoi etikoak direla medio, ahalik eta animalia gutxien erabili behar da. Horrez gain, esperimentu bakoitzean ahalik eta informazio gehien lortu behar da, eta, horretarako, zehaztasun handiko irudi-teknika berriak garatzen dira. Animaliak hil beharrean, haiek bizirik direla X izpi bidezko eskanerrak erabil daitezke, eta irudiak aztertu, neurketak automatikoki egiten dituzten ordenagailu programen bitartez. Guk, Medikuntza Aplikatuaren Ikerketa Zentroko (CIMA) minbiziaren irudigintza-taldean, algoritmo berriak garatu ditugu irudi-teknika horiek hobetzeko.\nPlastikotasun neuronala: garunaren zaindari\n2011/04/01 Echeazarra Escudero, Leyre - Farmazian lizentziatua eta Fisiologia arloko ikertzailea\nDenbora luzez pentsatu da garuneko lesio baten ondorioz neuronak betiko galtzen zirela eta, heldutasunera behin helduta, burmuinaren garapena eten egiten zela. Azken hamarkadetan, berriz, argi geratu da garunak malgutasuna eta plastikotasuna dituela. Gaitasun horri esker, garunaren anatomia aldatzen da, eta, horrela, garunaren funtzionamendua molda daiteke. Plastikotasun neuronalak errendimendua hobetzea ahalbidetzen du eta, gainera, lesio baten ondoriozko kalteak gainditzen laguntzen du. Gaur egun, gero eta estrategia gehiago erabiltzen dituzte terapeutek garunaren plastikotasuna bultzatzeko, eta, are garrantzitsuagoa dena, plastikotasun neuronala modu egoki batean gidatzeko.\nRapa Nui-n, munduaren zilborreko kobazuloetan\n2011/03/01 Irazabal Tamayo, Nagore - Alfonso Antxia Espeleologi Zientzien Elkartekoa. Biologian doktorea\nPazko uhartea --Rapa Nui edo Te Pito o Te Henua (munduaren zilborra) esaten diote bertako biztanleek-- Ozeano Bareko lekurik misteriotsuenetako ...\nHemokromatosi heredagarria bertsotan\n2011/02/01 Aguilar Gama, Vanessa - EHUko Medikuntzako ikaslea\nAguirre Lobo, Nerea - EHUko Medikuntzako ikaslea\nAranguren Lopez, Iñigo - EHUko Medikuntzako ikaslea\nPoster haumedikuntzako 2. mailako Zitogenetika etagiza genetika irakasgairako egin genuen. Gaixotasun genetiko bat aukeratu behar genuen, horri buruzko informazioa landu, eta poster bataurkeztu. Ahalik eta originalena izateapentsatu genuen; hainbeste informazio poster batean biltzeko zailtasunak ikusita, eta testu luzeegiak egiteko dugun joera kontuan hartuta, testua astunegiaizateko arriskua zegoen. Bertsoak gustatzen zaizkigunez, posterra modu horretan egitea bururatu zitzaigun; eta, azkenean, olerki txikien bidez laburbildu genituen hemokromatosiaren ezaugarri esanguratsuenak.\n‹‹ Aurrekoak 1 2 ... 19 20 21 22 23 Hurrengoak ››


Sarrera - Ezkerraldenda\nEzkerraldendak herriko merkataritzaren alde ekimen desberdinetan lan egiten du. Sortu zenetik, gure taldeak merkatarien, ostalarien eta elkarte desberdinetako enpresarien interesak babesteko lan egin du.\nHerriko bonoak, ostalaritza eta leihoak apaintzeko leihaketak, ganga eta stock azokak antolatu eta gure bazkideen ekimen guztiak lagundu ditugu.\nBazkide egin. Saltoki paregabe batean bihurtu zaitez\nSaltoki, sebitzu-enpresa, edo ostalaritza lokal bat daukazu? Gurekin harremanetan jarri eta elkarte ezberdinek zugatik zer egin dezaketen jakin ezazu.\nGure merkatari, ostalari eta enpresarien gaurkotasunariburuzko informazio guztia\nMuskizko Udalak, Forlan eta Muskizko merkatari eta Profesionalen Elkartearen laguntzarekin, Merkataritza Bonua Kanpaina jarri nahi du abian: “Muskizko dendetan erosteak abantailak ditu”. Kanpaina honen bidez, udalerriko saltoki txikiei lagundu nahi zaie, erosketa- bonuen bidez, honako hauek bilatuz: Herriko merkataritza-, ostalaritza- eta zerbitzu-sektorean erosketak sustatzea....\nSanturtziko Merkatari Batuek webgunea estreinatu eta lehen kanpaikada txiki birtualak egingo dituzte. Santurtziko Merkatari Batuen, Santurtziko Udalarekin eta Eusko Jaurlaritzarekin elkarlanean, Gabonetako programazio ilusionagarria aurkeztu du, soluzio digitaletan, herritarren jarduera hunkigarrietan eta saltokietako zozketetan oinarrituta. Santurtziko Merkatari Batuek “inoiz baino gehiago konektatzen gara zurekin” lelopean aurkeztu...\nEguberri honetan Trapagaranen kontsumitzeak saria du, agur esaten diogu 2020 madarikatuari esaten diegu, 2021 € erosketetan zozketatuz. 2021 € 1001, 510 €, 305 € eta 205 € -ko 4 txeketan, kanpainan parte hartzen duten establezimenduetan kontsumitzeko. Horretarako, promozioari atxikitako merkataritza, ostalaritza eta...\nSestaoko Merkatarien Elkarteak, Sestaoko Udalarekin lankidetzan, Sestao bonuaren bigarren kanpaina bat jarri du abian, gure herriko merkataritza- eta zerbitzu-sektoreari bultzada berri bat emateko eta kontsumoa sustatzeko, COVID 19ren ondorioz sortutako ondorio ekonomiko eta sozialak arintzeko. Guztira 15€-ko 5.000 bono izango...\nEzkerraldenda Ezkerralde eta Meatzaldeko merkataritza eta ostalaritzako hurrengo elkarteak osatzen dute.\nSlow Dendak buruz\n946126133 · info@ezkerraldenda.com\nLos Baños 7, local 2 Sestao\nOrdutegia: astelehenetik ostiralera 9:00etatik 15:30era.\nBidal iezaguzu posta elektroniko bat hurrengo inprimakia betetzen eta zurekin harremanetan jarriko gara.\nBazkide egin. Saltoki paregabe batean bihurtu zaitez.\nZure posta elektronikoa utzi eta gure berri, kanpainen eta bazkideen promozioei buruz informatuta izango zaitugu.


Nagore Aranburu: "Liburuan ikusten den mundu hori zabaldu egin da filma egiterakoan" - Uztarria (Azpeitia)\nNagore Aranburu: "Liburuan ikusten den mundu hori zabaldu egin da filma egiterakoan"\n2006ko ira. 28a, 15:09\nGaur (hilak 28) estreinatuko dute Kutsidazu bidea, Ixabel filma Zinemaldian\nNagore Aranburuk Joxean Sagastizabalen lana antzerkirako moldatu zuen eta filmeko gidoilari taldeko kide ere izan zen (Urola Kostako Hitza)\nKutsidazu bidea, Ixabel filmeko gidoia lantzen hiru lagunek jardun zuten hasiera batean. Liburua idatzi zuen Joxean Sagastizabal eta ikus-entzunezkoen munduan esperientzia zabala duen Karlos Zabala izan zituen taldekide Nagore Aranburuk (Azpeitia, 1976). Filma, gaur (hilak 28) estrenainatuko dute, 18:00etan Zinemaldian, Zabaltegi sailean. Asteburuan, eskualdeko zinema denetan botako dute filma.\nGidoia lantzerako orduan, nola heldu zenioten lanari?\nAurretik antzerkia egina zegoen, modu komikoan. Filmerako ekoizleek eta zuzendariek era naturalista batean eutsi nahi zioten gidoiari. Ikus-entzunezkoen lengoaia desberdina da, eta orduan, leku gehiago eta pertsonaia gehiago sartu genituen. Liburuan ikusten den mundu hori zabaldu egin da filma egiterakoan.\nZertara zabaldu da?\nIngurua bera, aldameneko baserriekin, herriko jendearekin... Gainera, Ixabelek liburuan ez zuen beste mutil lagun bat du. Horrez gain, Euskal Herrian momentu horretan gertatzen ari ziren gauzak islatu nahi izan zituzten zuzendariek eta gidoian sartzen saiatu ginen. Guardia zibilak, etakideak... honelakoak azaltzen dira. Pertsonaia asko elkarlotuta daude, eta liburuan ez zeuden lagun asko ageri da.\nFilmarekin batera telebistarako telesaila egin dute.\nBai, gidoi aldetik erronka bat zen. Lan zaila. Nik oraindik filma ez dut ikusi, eta telesaileko istorio guztiak ez direla agertuko pentsatzen dut. 5 orduko istorioa egin genuen telesailerako, eta kontu berri asko atera ziren hori egiteko.\nZer giro izan zenuten gidoilarien taldean?\nSagastizabal, Zabala eta hirurok aritu ginen bertsioak egiten. Pentsatzekoa da, grabatzen ari ziren bitartean, Mireia Gabilondo eta Fernando Bernues zuzendariek eskua asko sartuko zutela. Bakoitzak bere zatitxoa jarri du istorioa egiten.\nJoxean Sagastizabal idazleak zer jarrerarekin jardun zuen bere nobela moldatzen?\nIlusio eta gogo handiarekin jardun zuen. Istoria eta pertsonaiak oso ondo ezagutzen ditu berak. Esperientzia berria zuen, lehen filma eta telesaila baitzituen. Gustura eta ikasten jardun zuen. Gainera, beraiek hobeto ezagutzen dute 70eko hamarkadan gertatutakoa, eta giro politikoa Sagastizabal eta Zabalak gehiago landu zuten.\nZer gorputzaldirekin joango zara estreinaldira?\nNik gidoian hartu nuen parte, eta orduz geroztik, bi urte eta erdi pasatu dira. Oso fresko nago, eta ikusle moduan joan nahi dut ikustera.


Jamaikar soinuetan oinarritutako diskoa dakar Gatomek - bizkaie.biz\nJamaikar soinuetan oinarritutako diskoa dakar Gatomek\nBizkaie! 2019-10-29 12:15 Musikea\nUrriaren 29an aurkeztu dau Euskalskillz diskoa Bermeoko sortzaileak.\nGatom | Ikusi handiago | Argazki originala\nGatomek Euskalskillz lan barria argitaratu dau, jamaikar soinuetan oinarritutakoa. Disko barria, Euskadi + skills (abilezia) berbakaz osotutako berba jokoa da. Gatomen disko barri hau, igaz argitaratutako maxiaren jarraipena dala esan daiteke, batez be soinu aldetik.\nJamaikar soinuakaz olgau gura izan dau Gatomek eta reggaea eta dancehalla nagusitzen dira baina rap doinuak alde batera itxi barik eta soinu modernoagoak sortuz.\nDiskoa jamaikar soinuan oinarritua dago, bertan tematika ezbardinak agertzen diralarik: kritika soziala, desikasteko beharra... Bakotxak bere kodeak ulertu eta erabiltearen beharrizana erakusten dau diskoan. Gazte eta errebelde izatearen pasinoa piztu, denporea aprobetxetako beharra erakutsi eta gizartearen eraldaketarako ordua dala adierazoten ditu diskoan beste mezu askoren artean.\nGatomek 2010. urtean sarbidea izan eban musika munduan, lehenengo maketea aurkeztuz. Handik aurrera, hainbat lan argitaratu ditu euskeraz eta gaztelaniaz\nEsnea hil gazta tiro pun eta Kostako Vibes diskoak argitaratu izan ditu 2015 eta 2016 urteetan. 2018. urte hasieran, Kostako Vibes – Binomio lana argitaratu eban, estilo aldaketea eginez eta rap eta reggae doinuetan sartuta. Lan hau, abeslariak 2016. urte amaieran aurkeztu eban Kostako Vibes lanaren bigarren atala edo b aldea izan da, jendartean islatzen dan binomioari erreferentzia eginez. 2018ko amaieran Bueltan gatoz diskoa aurkeztu eban sortzaileak.\nBueltan gatoz diskoa aurkeztu ebanetik urtebete joan da eta urriaren 29an, hurrengo lana aurkeztu dau sortzaileak EuskalSkillz izena izango dauena. Oraintsu disko barri horretan egongo dan Geure kode kantua eta bideoklipa aurkeztu ditu bermeotarrak,. Geure kode soinu jamaikarrez beteriko lana da, reggae eta dancehall soinuak nagusitzen diralarik. Audio produkzinoa, nahastea eta masterra Gatom-en eskutik izan da Tiro Pun Produkzinoak estudioetan. Bideoaren grabazinoa eta zuzendaritzea: Xabier Salazarrek eta Iñigo Iriondok egin dabe.


“Flashpoint”, Flash programarekin garatutako bideo-jokoen biltegia | Azkue Fundazioaren Egunkaria\nAdobek behin betirako desagerraraziko du Flash programa. Horrekin batera, duela 15 urte teknologia horrekin garatutako milaka programa ere ezereztu egingo dira. Applek eta Googlek aspaldi baztertu zuten Flasha.\nGalera horren aurrean, Flashpoint webgunea programa horrekin sortutako bideo-jokoen ondarea gordetzen saiatuko da. Dagoeneko 38.000 joko eta 2.400 animazio bildu ditu. Era berean, webguneko kideek laguntza eskatu dute bilduma handitzeko, beranduegi izan baino lehen.\nHala, nahi duenak deskarga dezake Flashpoint 7.1 Infinity zein Flashpoint 7.1 Ultimate. Lehenengoa emulatzaile bat da, eta bertan hainbat jolas eskura daitezke, banaka; bestea, berriz, 241 GBko fitxategia erraldoia da, eduki guztia jasotzen duena.\nDuela 15 urte, smartphone telefonoak iritsi baino lehen, eta aplikazioak milioika izan aurretik, flasharekin garatutako jolasak aukera bat ziren aisian, behintzat minutu batzuetan burua deskantsatzeko baliabide eraginkorra ziren. Miniclip edo Addicting Games ezinbesteko atariak ziren joko horiekin aritzeko. Orain, Flashpointek museo erabilgarri bat ondu nahi du laster desagertuko den flash teknologiarekin egindako bideo-jokoak eskuragarri egon daitezen.\n“Flashpoint”, Flash programarekin garatutako bideo-jokoen biltegia • ZUZEU(e)k dio:\n12:42 2020(e)ko otsailak 11\n[…] Azkue Fundazioaren Egunkaritik jasoa. […]\nTeknologien Faroa, etorkizunera begira\nInternet Archives-ek 1,4 milioi liburu eskaintzen ditu doan, itxarote-zerrendarik gabe


Antxoa: arrantzaren etenaldia luzatzearen alde - GARA\nAntxoa: arrantzaren etenaldia luzatzearen alde\nItsasoa Ikertzeko Zientzialarien Kontseiluak antxoa babesteko Bizkaiko Golkoan arrantzaren etenaldia luzatu behar dela uste du. Argitara eman berri duen txostenean Europar Batasunari arrantza etenaldiari eusteko aholkatu dio. Gainera, ez da errealitate gordin hori islatu duen lehendabiziko entitatea.\nAuzi honetan, beste askotan bezala, adituen iritziak ez dira politikarientzat lotesleak. Azkenean, politikarien esku geratzen da arrantzaren etenaldiarekin aurrera edo atzera egiteko erabakia. Erabaki politikoen alorrean interesak handiak dira eta presioak are handiagoak. Orokorrean, erabaki horiek ez diete erantzuten ingurumenaren beharrei, arrantzaleen bizimoduari edo kontsumitzaileen interesei. Orokorrean, erabaki horiek EBko kide diren estatuen eta estatu horietako enpresa handien interesei erantzuten diete.\nOndorioz, presio ekonomikoak eta politikoak aholku zientifikoak baino eragin handiagoa dutela ikus daiteke. Zientzialarien iritziak erabaki politikoak babesteko erabiltzen dituzte, baina soilik iritzi horiek hartu nahi dituzten erabakien aldekoak badira. Bruselako politikarientzat eta burokratentzat lehentasunak argi daude eta larritasun egoerak soilik alda dezake lehentasunen zerrenda hori. Kasu hori horietako bat izan daitekeela pentsatzeko gero eta datu gehiago daude.


A urtea 13: Xumetasunez santu | Iñaki Beristainen bloga\nA urtea 13: Xumetasunez santu\n(Igandeko Ebanjelioa: Mt 10, 37-42)\nKristau izatea ez da broma. Zeure sinesmenaren sintonian jokatu nahi baduzu, oinarrizko koherentzian alegia, horrek santu izatea eskatzen dizu. Beste era batera esateko, Jesusen segizioak oso goian jartzen du maila. Eta denok ez gaude maila handietarako, egia esateko. Aita eta ama eta senideen aurretik eta gainetik Jesus bera jartzea, eskakizun handia da. Handiegia? Eta asmo onak izanik ere, geure mugak eta ezintasunak ongi ezagutzen ditugu. Gure kristau-bizitza seriotasunez bizi nahi dugu, baina ezin dugu geure barrua erabat askatu. Lotuta bezala sentitzen dugu geure burua: joerak, beldurrak, neurekeriak…\nZabarkerian ere ez dugu erori nahi. Santu ez, baina zabar ere ez. Erdibide batean bezala gabiltza. Santuak izan behar genuke; baina, ezin dugu inolaz ere santuek egin zutena egin. Hala ere, beste aldetik, lasatzeak edo erosotasunera ohitzeak beldurra ematen digu. Gehiegizko helburuak ez ditugu amestu nahi, baina gutxiegian ere ez dugu etzan nahi. Galdera batean auzia zehazteko: nola uztartu Ebanjelioak egiten digun dei erabatekoa eta guk gaur bizi dugun eguneroko errealitatea?\nGaurko ebanjelioaren atalean, Jesusen erabateko deiaren ondoan, bada era txikiagoan egiten den deia. Hor dago radikaltasunez aurrean jarri zaigun segizioa –eta ez zaio izpirik kendu behar–; baina, bide batez, hor dago baso bat ur eskaintzen duenaren santutasun «txikia». Azken batean zerk egiten gaitu santu? Dudarik gabe, maitasunak. Eta maitasuna da irizpidea santutasuna neurtzerakoan. Eta maitasuna nola zehaztu une bakoitzean? Jainkoaren nahia egitea da honetan irizpide.\nZer da, beraz, santu izatea: dena utzita, Kongoko misio-lurretara joatea, han Berri Ona zabaldu eta pobreak duintzera, edo gure herriko ikastolan geografia irakastea? Jainkoak zertan nahi zaituen, hartan izango zara santu. Amets handietarako joera eduki dezakegu, baina santutasun-bidea Jainkoak nahi duenak erabakitzen du. Jesusekiko gure segizioa ez du erabakitzen egiten dugunak, baizik egiten dugun horretan jartzen dugun maitasunak. Eta gehienoi ez zaigu bide nabarmenen moldea eskatzen. Gehienoi eskatzen zaigu xumetasunez santu izatea.\nXumetasunez santu izan: egiten dudana zuztarrerainoko maitasunez egin; neureaz ahaztu, eta naizena eta daukadana partekatu; Jainkoaz fiatu, dena haren eskuetan utziz. Beraz, arazoa ez da hau uzten eta bestea ukatzen eta haruzkoa baztertzen ibiltzea; arazoa edo auzia da barru librekoa izatea, bihotza eraberritzea. Nola?\nAurrena nire hondoan begiratu behar dut, ez ote nabilen neure bizitza kontrolatu nahian. Horrela balitz, Jainkoaren egintzaren eskuetara itzuli behar dut, nire aldaketa Jainkoaren dohaina baita. Ondoren, Jaunak zer nahi ote duen galdetu behar dut. Nik eduki ditzaket santutasun- eta perfekzio-asmo handiak. Jainkoarenak bat ote datoz nire asmo horiekin? Zenbat aldiz frustratu behar izan dizkidan Jaunak nire asmoak, berarengan uste on izaten ikas dezadan.\nXumeak izaten ikasi behar dugu. Geure asmoak Jainkoaren eskuetan uzten ez ditugun bitartean, gure santutasun-ametsek ez gaituzte inora eramango. Xumetasunez santu izan: ahal duzuna egin leialtasunez, egunero benetan saiatuz –egunerokotasuna inportantea da–, eta Jainkoaren bideei begiratu sarri-sarri. Segizioa leialtasunez bizitzekotan, hori Jaunak ematen digun grazia eta dohaina izango baita, ez gurea. Santu izatekotan, handitasunez jantzitako santu izan nahi genuke. Baina Jaunak ia beti baso bat ur emanez santu izatera gonbidatzen gaitu. Xumetasunez santu izatera.\nEsta entrada fue publicada en Misioa, Segizioa, solidaritatea y etiquetada Bidea, Xumetasuna por admin. Guarda enlace permanente.


Duela 30 urte baino "askoz hobeto kontrolatuta" daude elikagaiak, dio Albaitarien Elkargo Nazionalak | Consumer\nDuela 30 urte baino "askoz hobeto kontrolatuta" daude elikagaiak, dio Albaitarien Elkargo Nazionalak\nKontsumitzaileen erantzukizun eta autokontrol pertsonalaren alde egiten du, elikagaien segurtasuna bermatzeko\nGaur egun merkatuan dauden elikagaiak duela 30 urte baino “askoz hobeto kontrolatuta” daude, baina oraindik “zaila” da osasunerako arriskurik ez lortzea. Horixe esan du gaur Juan José Badiola Albaitarien Elkargoko Kontseilu Nagusiko lehendakariak. Kontsumitzaileen erantzukizunaren eta autokontrolaren alde egiten du, elikagaien segurtasuna bermatzeko.\nBadiolaren arabera, kontsumitzaileek “elikaduraren kultura” garatu behar dute produktuak egiteko katea “oso konplexua” denean eta merkatuan dauden gehienak lehen baino askoz landuagoak direnean.\nAlbaitarien arduradunak esan zuen elikagaien segurtasuna bermatzea dela Europako Batasunean (EB) ezarritako helburu nagusietako bat. Hori dela eta, kontsumitzen diren elikagaiak seguruak direla bermatzeko mekanismo batzuk jarri dira abian.\nBestalde, Badiolak azaldu zuen beharrezkoa dela elikadura-katean zehar uneoro jakitea zer prozesu eta produktu erabiltzen diren. Prozesu eta produktu horiek identifikatuta eta erregistratuta egon behar dute, arazoren bat sortzen bada “elikagaia noranzko batean edo bestean arakatu ahal izateko”. Ildo horretatik, behi eroen gaixotasuna katearen lehen etapan aurreikuspen- eta kontrol-faltaren “adibide argia” dela azpimarratu zuen.\nelikagai elikagaiak segurtasun


Greba abiatu dute Villatuertako New Collage enpresako langileek\nBi grebaldi antolatu dituzte Villatuertako New Collage kimiko enpresako langileek; azaroaren 8tik 11ra eta 15etik 18ra bitarte egingo dute protesta. Helburua: lan baldintzak hobetuko dituen akordioa erdiestea; hala ezean, greba mugagabea abiatuko dute beharginek.\nBorrokarako agenda adostu dute Villatuertako (Nafarroa) New Collage kimiko enpresako langileek. Asanbladan, bi greba deialdi adostu dituzte hil honen erdialderako; azaroaren 8tik 11ra egingo dute lehen greba, eta 15etik 18ra bigarrena.\nLangileek salatu dutenez, "urteko egun guztietan egiten dugu lan; negoziaketa saiakera egin dugu enpresarekin estatu mailako kimika sektoreko hitzarmena hobetzeko, eta ezezko borobila eman digu zuzendaritzak". LAB sindikatuak ere ohar bidez azaldu du zuzendaritzak "ezezkoa" eman diola "sindikatuko ordezkari bakarrarekin eta aholkulariarekin biltzeari".\nGauzak horrela, akordiorik ezean, greba mugagabeari ekingo diote beharginek behin lanuzte deialdiak igarota.\nGrebari ekin diote Villatuertako New Collage enpresako langileek


Morarji Desai - Wikipedia, entziklopedia askea.\nIndiako Barne Arazoetako ministro\n1978ko uztailaren 1a - 1979ko uztailaren 28a\n← Charan Singh (en) - Yashwantrao Chavan (en) →\n4. Indiako lehen ministro\n1977ko martxoaren 24a - 1979ko uztailaren 28a\n← Indira Gandhi - Charan Singh (en) →\n2. Deputy Prime Minister of India (en)\n1967ko martxoaren 13a - 1969ko uztailaren 16a\n← Vallabhbhai Jhaverbhai Patel - Jagjivan Ram (en) →\nIndiako Finantzetako ministro\n← Sachindra Chaudhuri (en) - Indira Gandhi →\nPrime Minister of the State of Bombay (en)\nmember of the Lok Sabha (en)\nValsad barrutia, 1896ko otsailaren 29a\nMumbai, 1995eko apirilaren 10a (99 urte)\nWilson College, Mumbai (en)\npolitikaria eta bakearen aldeko aktibista\nBharat Ratna saria (1991)\nIndiako Kongresu Nazionala\nJanata Dal (en)\nMorarji Desai 1978an.\nShri Morarji Ranchhodji Desai, ezagunagoa Morarji Desai gisa (Bhadeli, Gujarat, Britainiar Raj, 1896ko otsailaren 29a - Mumbai, India, 1995eko apirilaren 10a), indiar politikaria izan zen.\nMumbaiko Unibertsitatean ikasketak egin ondoren, funtzionario gisa hasi zen lanean, 1918an. Gandhiren ideia nazionalisten jarraitzaile izanik, 1930ean, lantokia utzita, independentziaren aldeko borroka zibilari lotu zitzaion. Hori zela eta, preso sartu zuten, bost aldiz gutxienez, 1930 eta 1940 bitartean.\nOndoko urte gatazkatsu haietan, Mumbaiko administrazioan lan egin zuen, eta 1942an sailburu izendatu zuten. 1956an, Indiako gobernuak Merkataritzako eta Industriako ministro izendatu zuen, eta 1963. urtera arte eutsi zion karguari, dimisioa aurkeztu zuen arte.\n1967an, gobernuan parte hartu zuen ostera, lehen ministrorde gisa, baina 1969an utzi zuen kargua, Indira Gandhiren Kongresuko Alderdiaren oposizioa gidatzeko. 1975ean, Indira Gandhik larrialdiko gobernua ezarri zuenean, atxilo hartu zuten bere jarduera politikoarengatik, eta kartzelan sartu zuten. 1977an kartzelatik irten zenean, lau alderdi txiki batu zituen Janata alderdi kontserbadorean, eta, bi hilabete geroago, hauteskundeak irabazi zituen. Garaipen horrekin, Indira Gandhiren lekua hartu zuen, Indiako Lehen ministro gisa, Indiaren independentziaz geroztik Kongresuko Alderdiko kide ez zen aurrena. Bi urte geroago, 1979ko uztailaren 15ean, Janata koalizioko kideen arteko tirabirek eta zentsura-mozioaren mehatxuak karguaren dimisioa ematera behartu zuten. Harrezkero, jarduera politikoa ere alde batera utzi zuen.\nWikimedia Commonsen badira fitxategi gehiago, gai hau dutenak: Morarji Desai\nIndiako lehen ministroak\nGulzarilal Nanda (bitartekaria)\nMultimedia: Morarji Desai\nISNI: 0000 0000 8405 4081\nBNF: 12160714g (data)\nOpen Library: OL4640024A\nBharat Ratna sariak\nOrriaren azken aldaketa: 18 ekaina 2022, 12:08.


Galder Izagirre musikariarekin elkarrizketa, "Bidegurutzean" saioari buruz\nGalder Izagirre: 'Agian 0 km kontzeptua gure kultur edukietara ekarri beharko genuke'\nGalder Izagirrek irudiz janzten du asteazkenero ETB1en euskal musika garaikidearen soinu banda, "Bidegurutzean" saioan. Musikariei kontu egiten barik, kontu kontari jarri dugu oraingoan, ordea.\n"Bidegurutzean" saioaren zuzendaria da Galder Izagirre\n“Bidegurutzean” saioaren abestia, zuzenean, Bizkaia Arenan\nBide zuzenak interes gutxikoak dira, txikitatik zerbait ona izango balitz bezala setakeria okaztagarriz errepikatu diguten bezala, laburragoak diren jakitun bagara ere.\nGozamena helburuak barik bideak berak ekartzen duenez, bidegurutzeak dira bizitzan interesgarriena, horiek irekitzen dizkigute zidorrak eta ematen dizkigute aukerak, norabidea aldatzeko, gelditu eta arnasa hartu eta gero bide beretik jarraitzeko edo, zergatik ez, galtzeko.\nHain zuzen ere, Galder Izagirre "Bidegurutzean" saioaren zuzendariak musika eta telebista, beti harreman gorabeheratsua izan duten bi diziplina, gurutzatzen ditu asteazkenero ETB1en, 22:25etik aurrera, dotore. Eta konbinazioaren, uztarketaren emaitza saio mamitsu, berritzaile, didaktiko eta erakargarria da.\nIzagirrek hiru musika talde edo bakarlari aukeratzen ditu "Bidegurutzean"en atal bakoitzean, eta elkarrekin jotzera (Niko Etxart, Petti eta Liher; Evaristo, Dupla eta Sua; zein Eñaut Elorrieta, Eneritz Furyak eta Willis Drummond ikusi ditugu elkar ondo baino hobeto harturik orain arteko saioetan, esaterako) zein deabruarekin solasaldi interesgarria izatera gonbidatzen ditu.\nElkarrizketatzailea elkarrizketatu bihurtu dugu oraingoan, eta galdetegiaren bestaldean jarri dugu Izagirre "Bidegurutzean"en zuzendari ez ezik, bateria-jotzaile (Dut, Kuraia, Berri Txarrak), argazkilari eta, berretsi berri dugunez, hizlari bikaina ere.\nProgramak lehen bide honen erdia baino gehixeago egin du dagoeneko. Zer harrera jaso du, zuen ikuspegitik?\nEz dakit jaso dugun feedbacka ikusle kopuruarekin bat datorren, baina harrera ezin hobea igarri dugu, batik bat musikarien aldetik.\nGrises, Eneritz Furyak, Francis Díez, Oki Moki, Mursego, La Polla Records, Dupla, Cobra, Niko Etxart… ikusi edo ikusiko ditugu "Bidegurutzean"en. Zuen ikuspegiaren arabera, zer da euskal musika?\nEuskal musika "ezezagun hori" dela esango nuke. Ustez, badakigu azalean zer dagoen, baina sakonera handiko eszena bat dago, non azpimarratuko nuke estilo aldetik aniztasun handia dagoela eta musikari oso trebez osatuta dagoela. Era berean, sakonera desberdinetan dauden horiei galeoien altxorren balorea eman beharko genieke.\nZer elementu komun dituzte "Bidegurutzean" saioan agertzen diren talde-bakarlariek?\nLehenik eta behin, elementu komuna da baiezkoa eman diotela hain abstraktua zirudien proposamenari; beraz, deabruarekin hitzordua egiteko ausardia izan daiteke lotzen dituen elementuetako bat.\nBestea hizkuntzari eta euskal kultura musikalari egindako ekarpena, bakoitzak bere estilotik eta, adinaren arabera, bakoitzak bere bizi esperientziatik. Baina lotura nagusia musikarekiko pasioa ikus-entzuleekin partekatzeko izan duten adorea izan da.\n''Itzalak'' izan da Ezpalak taldearen aukera elkarlanean abesteko\nAmancay Gaztañaga (Grises), Gatibu eta Ezpalak, "Itzalak" (Ezpalak) jotzen, "Bidegurutzean" saioan\nFrank Zappak esan omen zuen "musikaz idaztea arkitekturaz dantzatzea" bezalako zerbait dela. Nola eramaten da musika telebistara edo zer irizpide izan dituzue zuek?\nMusika telebistara eramateko gure irizpidea izan da musikariak film bati soinu banda jartzerakoan erabiltzen duen berbera, baina alderantzizko norabidean; alegia, euskal musika garaikidearen soinu bandari irudia edo agertokia eraiki dizkiogu: atenporala, ezleku batean kokatzen dena, errealitatearen eta fikzioaren artean, non dena da posible baita, deabruarekin berarekin elkarrizketa mamitsu bat edukitzea barne.\nEuskal musikaren errealitatea fikzio baten bitartez azaltzen saiatu gara.\nZer arrisku eta abantaila ditu musikarentzat, zure irudiko, pantailarako jauziak?\nEuskarazko musikak erakusleihoak behar dituen heinean, uste dut telebistak abantailak dituela musikarientzat, arriskuak baino gehiago, betiere adierazpen askatasuna errespetatzen bada eta sormenerako ekosistema aproposa eskaintzen bazaie.\nHala ere, irudipena daukat musikariak sareetan erosoago ibiltzen direla, alde batetik beraien esposizioa gehiago kontrolatzen dutelako eta bestetik feedback zuzenagoa dutelako bertan.\n''Ni descanso, ni paz'', Evaristo, Sua eta Duplaren ahotsetan\nDupla, Evaristo eta Sua, "Ni descanso, ni paz" (La Polla Records) jotzen, "Bidegurutzean" saioan\nMusikariak erakusteko modurik onena musika jotzen jartzea denez, hala erakusten dituzue saioan, talde eta musikari ezberdinak nahasita. Zer irizpidetan oinarrituta aukeratu zenituzten saio bakoitzeko hirukoteak?\nHiru talde edo musikarien aukeraketa ez da "randoma" izan. Hiruko bakoitzarekin musika estilo desberdin bat jorratzen saiatu gara, baita genero eta belaunaldien arteko zubiak eraikitzen ere: batzuetan musika lengoaia berbera erabiltzen zutelako izan da, beste batzuetan hirurek gai jakin bati buruz eduki zezaketen jarreragatik eta beste batzuetan gazteak zaharra zekarkigulako gogora, horren gazte garaitan.\nEta nola landu dituzte edo dituzue saioetan erakusten dituzuen kolaborazio musikal horiek?\nHiru gonbidatuetako batek hartu du beti talde lanaren ardura, eta horrek prestatu ditu denon artean jo beharreko bertsioak. Ondoren, lokalean egindako grabaketen bidez partekatu ditu bertsioak besteekin, eta azkenik bakoitzak egin behar izan du ikasketa lana, grabaketaren eguna iritsi bitartean.\nHor ere, agerian jarri dugu musikarion kemena, hain denbora eskasean eta apenas entsegurik gabe hiru edo lau kantuak aurrera eramateko. Oso ariketa arriskutsua izan da denontzat, baina oso momentu fresko eta errepikaezinak eman dizkigu.\nMursego, "Bidegurutzean"eko telefono kabinan\nBestetik, hizketan ere jarri dituzue musikariak, telefono kabinan. Zeren bila joan zarete elkarrizketa horietan?\nKantuei bezainbesteko garrantzia eman diegu haien kontuei ere. Jakin nahi izan dugu musikariek zer duten esateko promoaz haratago.\nEra berean, deabruari arima saldu nahi badiote, horrek jakin beharko du erosi nahi duen arima horrek nola kudeatzen dituen bizitzaren une potoloak, dudak, beldurrak, noraezak, garaipenak eta porrotak.\nOso pasarte intimo eta interesagarriak eman dizkigute, beharbada ezezagun batekin hizketan jarduteak eman dien askatasunagatik.\nMusika industria bidegurutze handi baten aurrean dago: formatu eta euskarri aldaketa, eszena alternatiboa bizirauteko kinka larrian, egungo gazteen aisialdi ohitura ezberdinak… Kezkagarria deritzozu?\nNi banator musika kultura batetik non musika ulertzeko modu alternatibo bat zerotik sortzen joan zen, mundu mailan. Gure belaunaldikoek hortik ikasi genuen, hemen gure aurrekoak jarrera sortzaile hori saretzen joan zirelako.\nAutogestioa, kontzeptu bezala, aitzakia ezin hobea izan zen pausoak ematen hasteko. "Do it yourself" kontzeptua bertan txertatuta zegoen, eta ideia zen ez itxarotea multinazional handi bati edo inori zuri eskutik hartu eta paseoan ateratzeko. Zerbait esateko bazenuen, jarrera eta kemena besterik ez zenuen behar aurrera egiteko.\nUste dut orain ez gaudela garai hartan baina okerrago; berez, inoiz baino baliabide gehiago daude norberak bere musika sortu eta plazaratzeko. Baina ados. Denon ezusterako, pandemiak gain behera ekarri ditu azpiegiturak.\nEra berean, krisi garaiak beti dira aproposak espresio artistiko eta azpiegitura berriak sortzen hasteko, eta, bere garaian baliabide eta aukera faltagatik mugimendu berri bat sortu zen bezala, egun ere zerbait asmatu beharko dugu.\nBeharbada "Do it yourself" hura "Do it together" bilakatu behar da aurrera egiteko eta zerbait berria saretzen hasteko. Ezer ez dagoenean, dena dago egiteko eta ez dago ezer galtzeko.\nAitzitik, sormen aldetik, inoiz baino biziago, askotariko eta emankorrago dago euskal musikagintza, askoren ustez. Saioa egin aurretik egindako zuen diagnostikoak hori berretsi du edo bestelako ondoriorik bildu zenuten?\nNire ustez, inoiz baino aurreiritzi gutxiagorekin egiten ari da musika Euskal Herrian, inoiz baino estilo gehiagotan. Era berean, arazo unibertsala da egun sortzaileek nola aurki ditzaketen beste aldean egongo den entzule edo ikusle hori, hainbesteko informazio daraman sare erraldoian.\nAgian, 0 km kontzeptua gure kultur edukietara ekarri beharko genuke.\nAhatz ditzagun une batez talde eta bakarlariak aukeratzeko mugak. Nonahiko eta noiznahiko zein hiru talde edo musikari batuko zenituzke zure "Bidegurutzean" idealean?\nLaboa eta John Coltrane Akauzazte taldearekin elkartuko nituzke.\nEta inoizko eta inongo zein hiru musikariri egingo zeniekete denik eta elkarrizketa mamitsuena kabina barruan, zure esku egongo balitz?\nBetty Davis, Billie Holiday eta Tina Turnerri, baina baita Maddi Oihenart, Anari eta Verde Pratori ere.\n''Corazón de tango'' elkarrekin abestu dute Zea Maysek, Doctor Deseok eta Kai Nakaik\n"Deabrua adintsu, horregatik jakintsu", esaten da. Zuk urte asko egin dituzu musikagintzan, alderdi askotan: bateria, irratia, telebista, argazkigintza… Zer esango zenioke gitarra edo dena delakoa eskutan hartu berri duen pertsona bati?\nNormalean, ondoen egiten dugun hori izaten da gehien dibertitzen gaituena, edo alderantziz. Beraz, jarrai diezaiola sentsazio horri etengabe, horrek egingo baitu erabat emankorra. Dibertitzen ez den momentuan, utz dezala dena eta abia dadila sentsazio horri atxikitzen zaion beste zerbaiten bila.\nZure esperientziatik, nola aldatzen da bateria atzean jarri eta zure lana den zerbaitean aritzea (Berri Txarraken, adibidez) eta jotzeko plazer hutsagatik jotzeko esperientzia, orain adibidez?\nMusikaren harra barruan daramazun momentutik, ez dago profesional eta amateurraren arteko bereizketarik. Beti gailenduko da jotzeko plazer hutsa.\nMaila profesionalean zabiltzanean, plazer horrek mota desberdinetako saria dauka, baina, aldi berean, beti eduki behar duzu helbururen bat ortzi mugan eta horrek antsietatera eraman zaitzake batzuetan.\nHala ere, egoera guztiak alde bikoak dira, eta orain, profesional mailan jotzen ez dudala, helbururik eza da, bere horretan, helburua. Beraz, jotzeak berak ematen didan plazer hutsarekin jarraitzen dut asetzen musikarekiko har hori.\nZeren truke saldu diozu edo salduko zenioke arima deabruari?\nGustatuko litzaidake erantzutea nire arima ez dagoela salgai eta ez dagoela munduan dirurik hori eros dezakeenik, baina eguneroko gauza txikienetan kapitalismo basatiaren motorra elikatzen dugu eta ez zait bururatzen arima saltzearen metafora egokiagorik horren aurka egin dezakeenik.\nHorrek ez du esan nahi etorkizun hurbilenean bizimodu zentzudunago bat edukiko ez dugunik, eta horrekin batera gure arimak berreskuratu. Beraz, esango dizut ez dudala nire arima saldu, baizik eta galdu, errazagoa baita galdutako zerbait aurkitzea saldutako zerbait berrerostea baino.\n"Bidegurutzean" saioaren aurkezpena, BECen


Ekintzaileentzako liburu gomendagarria: Generación de modelos de negocio. Egileak: Alexander Osterwalder eta Yves Pigneur - Gaztenpresa\nNahitaez irakurri beharreko liburua da, edukiengatik ez ezik, liburua bera arrakasta handiko negozio eredu izan zelako ere bai. Egileek esperientzia handiko 470 profesionalen laguntza lortu zuten. Profesional horiek, gainera, ordaindu egin zuten liburuan parte hartzeko. Itzulpenak ere, neurri handian, lankidetzan egin ziren, argitaletxearentzako gasturik gabe. Nola lortu zuten? Tira, liburua irakurri beharra dago! Aipatutako pasadizoa alde batera utzita, enpresa berrikuntzarako gida praktiko eta dinamiko bat dago “Generación de modelos de negocio” liburuan (liburua bisuala da nagusiki). Editoreek dioten bezala, baliagarria da “ameslarientzat, ekintzaileentzat, profesionalentzat eta eraginkortasunaren eta etengabeko hobekuntzaren babesleentzat”.\nZure negozio-ideia negozio bideragarria izan daitekeen jakin nahi al duzu? Ekiteko gogoa dutenek beti egiten duten galdera da hori,...\nAplikazio mugikorra ekintzaileentzatZuekin... Lu:la Bilbao


Udalerri euskaldunetako gazteentzako udalekuak, lehen aldiz - bizkaie.biz\nUdalerri euskaldunetako gazteentzako udalekuak, lehen aldiz\nBizkaie! 2018-04-03 12:46 Euskerea berbagai\nUEMAk antolatuta, Zestoan egingo ditue, garagarrilean.\nZestoako Sastarain aterpetxean egingo ditue udalekuak | Ikusi handiago | Argazki originala\nUdalerri euskaldunetako neska-mutilei zuzendutako udalekuak antolatu ditu UEMAk lehenengo aldiz. Herritarren sensibilizazinoa eta kontzientziazinoa bultzatzeko mankomunidadeak dauen ildoaren barruan sartzen da ekimen barria. Era horretara, inertziaz euskeraz berba egiten daben gazteek kontzientzia hartzea izango da udalekuen helburua, horregaz arnasguneen indarra handituko dalakoan.\nIkasleen artean hizkuntza-ekologiaren diskursoa zabaltzea eta arnasguneen garrantzia nabarmentzea da proiektuaren helburua, gazteei euskerearen normalizazino prozesuan daben garrantzia ikusiarazoteaz gan, azaldu dau UEMAk. Izan be, udalerri euskaldunetan be arrakalak igarten hasi dira, euskerearen ezagutzeari eta erabilereari jagokenez. Arnasgune batzuk erdalduntzen hasi dirala dakarre inkestek. Gazte gehienek berez euskeraz egiten badabe be, aurrera begira kontzientziazinoa eta ahalduntzea beharrezkoak izango dirala uste dau UEMAk, eremu euskaldunen indarrari eusteko.\nUdalekuotan, astialdiagaz eta euskal kultureagaz lotutako egitarau erakargarria antolatuko dabe garagarrilaren 10etik 17ra, Zestoako Sastarrain aterpetxean. Izena emoteko epea maiatzaren 9an amaituko da eta 50 lagunentzako lekua egongo da. UEMAk azaldu dauenez, udalerri euskaldunetako 15 eta 18 urte bitarteko gazteek parte hartu leikie.\nLehenengo edizinoa izango dan arren, udalekuok badaukie aurrekari bat: 2017ko urrian egindako Salto! Gazte Topaketak. Udalerri euskaldunetako gazteek alkar ezagutzeko erea izan eben hiru eguneko topaketa horretan. Begirale eta sukaldariakaz batera, lagunartean eta euskeraz ibili ziran. Astebeteko udalekua antolatuta, topaketa haretan hasitako bidea era zabalago eta patxadatsuagoan landuko dabe gazteek.\nInformazino diptikoa, hemen.


Fozikard-Argibideak, berrikuspen, analogs\nFozikard-. Bitarteko odol-presioa murrizteko\njarraibideen arabera Fozikard ACE inhibitzaileak talde bat dagokio. Prestatzeak osagai aktibo barne hartzen ditu-fosinopril. Gorputza ere, metabolito aktiboa bihurtzean, AEBren ACE inhibitzeko gaitasuna. Ondorioz, gorputza behera hausten erreakzio biokimikoa katean, angiotentsina-I ez da angiotentsina-II bihurtu, konturatu da ine vasoconstrictor eta, beraz, presio efektua areagotzen. Droga hau ez dabil odola giltzurrunak, garuneko edo muskuluak zirkulazioa aldatzen.\nvasospasm ezabatuz, Fozikard daiteke guztira erresistentzia baskularra periferikoa, eta, beraz, odol-presioa murrizten. Droga pre-eta bihotza muskulua afterload murrizten. Ondorioz, tratamendu bradykinin suntsitu motelduz.-Substantzia biologiko aktibo odol dilates dagoela\nirenstea ondoren Fozikard ondo xurgatu, elikagai xurgapena tasa moteldu daiteke . Eragin terapeutikoa ordu 1 ondoren, 2-6 ordutan maximoa irenstea ondoren da eta egun osoan zehar irauten azaleratzen hasten da. Hori dela eta, odol-presio txikiagoa lortzeko nahikoa Fozikard hartu egun 1 aldiz.\nDroga bihurtzeko digestio eta gibela, excretion giltzurrun eta behazun bidez gertatzen da.\nanalogs The Fozikarda fosinopril Monopril, Fozinotek bezala oinarrituta droga horiek dira.\nFozikard argibideak 5, 10 eta 20 mg pilulak eskuragarri arabera.\nDroga odol bihotzeko porrota kronikoen tratamenduan arteriala egiteko erabiltzen da.\nEzin duzu botikak hartu bere osagai eratzaile intolerantzia kasuan, idiopathic edo herentziazko angioedema kasuan iraganean ere, bakarrik sortzen da beste Antzeko harrera Fozikarda ACE inhibitzaileak taldetik erantzunez badira .\nkontuz, giltzurrun eta kronikoa, bihotz-gutxiegitasuna III eta IV, diabetes, sistemikoa ehun konektiboaren gaixotasunak, zenbait bihotzeko gaixotasunak eta giltzurrunetako gaixotasunak, adinekoen kasuan botikak erabili ahal izango duzu, gatza Debeku dieta mantendu nahi badituzu.\nEz dira Fozikarde buruz ez dago iritzirik bere seme-alaben segurtasuna 18 urte, baita emakume haurdun eta lactating gehienez dagokionez.\nerabilera Fozikarda Argibideak\nPilulak ahoz hartu dira osotasunean, edozein bazkaria, bustirik urarekin. The dosi terapeutikoa eta tratamendua ikastaroa kasu bakoitzean hautatzen dira, banan-banan. Egun batzuk ikastaroaren aurretik beste hipertentsioaren kontrako eragile behera uzteko gomendatzen da. Noiz dago aukerarik ez diuretikoak ezeztatzeko da Fozikarda dosia 10 mg/egun gainditu.\nhipertentsio Fozikard hasiko 10 mg 1 egun bat hartuz, presio aldaketa errespetatuz. Nahi den presio maila iristen bada, pixkanaka-pixkanaka dosia handitu daiteke 40 mg/egun gehienezko dosia da. Monoterapian murrizten bada presioa ez da nahikoa, tratamendu daitezke diuretikoak gain indartu.\neskemak In tratamendu konbinatua 5-10 mg hasita 1 time egun bat , behar bada, dosia handitzea pixkanaka-pixkanaka. Medikua dosia handitzea bakoitzaren jarraipena behar du.\ngibela eta giltzurruna dosia murriztea ez da beharrezkoa.\nantacids aplikazio bat ere xurgatzen Fozikarda murrizteko, eta hortik datorkio bere eragin terapeutikoa ez da manifiesta osoa. Hori dela eta, botika horien administrazio arteko beharrezko da tartearen 2:00 eustea.\nBigarren mailako ondorioak Fozikarda\niritzia Fozikard goragalea eragin dezake, nahasteak taburetea, sabeleko mina, oka, hemoglobina eta globulu zuri Aldaketa, buruko mina gutxitzea, lability emozionala, insomnioa, ikusmen lausoa, jaitsi gernuaren produkzioa, eta erreakzio alergikoak ere.\nTsitizin-Argibideak, berrikuspen, nola erabili\nCalorie ilarrak-atera freskoa, kontserbak eta otorduak\nNuvaRing-instrukzioa, iritzia, erabili\nPrentsa zab altzaileak ariketak, hankak, besoak, bizkarra


Jenny Calero: "Aurrera begira ere, dantzari lotuta ikusten dut neure burua" — dantzan.eus\nHemen zaude: Hasiera › Hemeroteka › Jenny Calero: "Aurrera begira ere, dantzari lotuta ikusten dut neure burua"\n17 urterekin hasi zen dantzan Jenny Calero (Azkoitia, 1989), eta goi mailako dantzaria da gaur egun. Duela urte batzuk Born to dance eskola sortu zuen Azkoitian.\nHain justu, ikasle horiek erakustaldia emango dute bihar, zapatua, Azkoitiko plazan, 19:30ean hasita.\nHirugarren aldiz antolatu duzue erakustaldia. Zer prestatu duzue?\nUrte osoan dantzan aritzen dira ikasleak, beraz, ikasitakoa jarriko dugu praktikan. Adin guztietakoek parte hartuko dute, eta talde bakoitzak dantza mota bat egingo du. 40 bat lagun dira guztira, gutxi gorabehera.\nZer dantza mota egingo dituzue?\nAretoko dantza modalitatearen barruan sartzen dira saltsa, txa-txa-txa, tangoa, bachata, pasodoblea eta merenguea, besteak beste. Denak ezin dira egin, baina erakustaldi aberatsa izango da.\nDantza modernoa eta zumba sartuko ditugu aurten aurrenekoz. Gainerakoan, beste urteetako saioen antzekoa izango da.\nDantzari profesionala zara.\nRuben Portalo da nire bikotekidea, eta kirol-dantza egiten dugu. Teknika asko zaindu behar da, eta dena dago araututa. Kirol-dantza bi multzotan banatzen da: dantza latinoak eta estandarrak. Azken horien barruan daude Vienako eta Ingalaterrako baltsak, Quick Step, Slow Fox eta tango europearra. Guk dantza latinoak landu ditugu aurten, hau da: runba boleroa, pasodoblea, txa-txa-txa eta sanba. Datorren urtera begira nahiko genuke estandarrak ere egitea.\nNolako denboraldia izan da aurtengoa zuentzat?\nNahiko lasai ibili gara. Abenduan hasi ginen elkarrekin dantzan. Ruben Madrilen bizi da, eta han du bere dantza akademia. Asteburuak bakarrik ditugu entseatzeko eta hara bueltaka ibiltzen naiz. Ostiraletik astelehenera joaten naiz Madrilera, eta egun horietan entseatzen dugu, zazpi ordu inguruz egunean, gutxi gorabehera. Horrez gain, eskolak ere jasotzen ditugu. Ondorioz, hilean behin edo bitan parte hartu dugu txapelketetan, batez beste. Ez dugu gehiagorako aukerarik izan.\nNolako txapelketak izan dira?\nEspainia mailako txapelketetan parte hartu dugu. Madrilen, Bartzelonan, Extremaduran eta abar ibili gara. Irailean kanpora bidaiatzeko asmoa dugu, eta nazioarteko txapelketetan aritu. Hori da gure asmoa eta ikusiko dugu ea lortzen dugun.\nGauez lo egitea asko kostatu izan zait beti. Lehen, Dantza Gune saioa botatzen zuten ETB1n goizeko hirurak aldera, eta hura ikusten nuen beti. Hango soineko bat gustatu zitzaidan, eta horrexegatik hasi nintzen dantzan. 17 urte nituen eta handik urtebetera hasi nintzen lehiaketetan parte hartzen.\nZenbat bikote izan dituzu dantzan?\nRuben hirugarrena da. Abendura arte bikote euskalduna izan nuen, baina ez ginen moldatu, eta kide bila hasi nintzen. Hemen bada jendea kirol-dantza egiten duena, baina bizpahiru hilabetetara kanpora joan beharra izaten duzu maila altuagoa dutenen bila. Hortaz, Madrilen eta Bartzelonan bilatzen hasi nintzen zuzenean. Halako batean, mutil bat libre zela esan zidaten Madrilgo eskola batean. Proba bat egin genuen eta, ondo moldatzen ginenez, aurrera egitea erabaki genuen, gaur arte.\nBi lagunen arteko lana da dantza. Elkarrekin ondo moldatzea garrantzitsua da, ezta?\nElkar ulertzea eta, batez ere, lanerako asmo berdinak izatea da garrantzitsuena. Batzuk lasai hartzea erabakitzen dute, baina beste batzuk beste asmo batzuk ditugu.\nDatorren denboraldian Espainiako txapelketan emaitza ona izatera iritsi nahi dugu. Horrez gain, kanpora joan nahi dugu, zer mugitzen den ikusi, eta bizkortzen hasteko. Hemen lasai ibiltzen gara, baina kanpoan ikusten duzu maila altua dela. Aurrera begira, entrenatzailea edo epailea izatea nahiko nuke.\nZeure burua dantzari lotuta ikusten duzu etorkizunean?\nAfizioaz gain ofizioa ere izan daiteke dantza?\nGehienek beraien lana dute eta afizio bezala hartzen dute dantza. Proportzioan gutxiago gara mailaz igotzen joan eta entrenatzaile edo epaile izatera iritsi nahi dugunak.


23 | diciembre | 2008 | Rincondelforero\nL´Estartit 3-Real Sociedad 0\nKonfidantza, ilusioa eta gogoa soberan geneukan igande honetan. Indartsu zelairatu ginen, lehen 10 minutuetan futbol ikusgarria eginez. Baina hortik aurrera akabo gure festa, konturatzerako 2-0 baikinen markagailuan. Kolpe gogorra zalantzarik gabe.\nLuzeak egin zitzaizkigun atsedenaldi arteko gainontzeko minutuak. Gozatuegin nahi eta ezin, euren atzetik korrika.\nBigarren zatia beste freskotasun batekin hasi genuen. Atsedenaldiak on egin zigun.\nJokaldi politak egin eta zelai erdia beregatu genuen. Bagenekien gol batekin gori-gori jarriko zela partidua, eta ez genuen azkenarte etsi. Saiatu ginen, baina, alferrik, ez baikinen aukera garbiak sortzera iristen.\nNahi eta ezinean genbiltzan, gola beste ezer ez genuen buruan. Eta horrela, itsu-itsuan erasora jotako jokaldi batean, baloia galdu eta Marigolek burututako kontraeraso ikusgarri baten ondorioz hirugarrena lortu zuten. Kolpe gogorra, zalantzarik gabe.\nGogorra izaten da partida bat galtzea, baina horren osteko bidaia ere ez da xamurra izaten. Etxera iritsi nahi eta aurretik 8 orduko bidaia autobusez. Eskerrak autobusera iristerako gidariak txistorra egin eta San Tomasak ospatzeko adorea izan genuen.\nAurrera jarraitu behar da, ez dago besterik. Berriz ere kopa urrundu egin zaigu, baina dena emango dugu, ilusio asko baitugu.\nEta orain, lau eguneko atsedena. Ea olentzerok Levanteri gauzak zail jartzeko indar pixkat ekartzen digun!


Eskualdeko mapa politikoa, berrosatzear - Aiaraldea - Aiaraldea.eus\nEskualdeko mapa politikoa, berrosatzear\nTxabi Alvarado Bañares 2019-05-26 07:00\nBihar berregituratuko da eskualdeko mapa politikoa. / Maialen Ginea\nGaur -maiatzak 26- egingo dira Udal eta Foru Hauteskundeak. Eskualdeko mapa politikoa goitik behera aldatu dezakete botoek, herri bakoitzean dauden aukera eta jokaldi posibleak ezberdinak diren arren.\nBerrosatzear dago Aiaraldeko mapa politiko-instituzionala. Gaur -maiatzak 26- milaka aiaraldear daude deituak euren udalerrietako ordezkariak hautatzeko botoa ematera. Alderdi politikoak, talde independenteak, azken lau urtetan bizitakoak eta beste hainbat faktorek eragina izango dute eskualdeko xake taulan.\nLaudio: Zalantza asko mahai gainean\nTentsioz betetako hauteskundeak izango dira Laudiokoak, azken unera arte ez baita jakingo zer gertatuko den.\nAldagai asko daude mahai gainean: EH Bildu eta EAJren ohiko lehiari Omniak duela lau urte lortutako nagusitasuna gehitu behar zaio. Era berean, Elkarrekin Podemosen agerpenak politika laudioarreko xake-taulan izan dezakeen eragina ere izan behar da kontuan.\nEzinegona, gainera, ez da hauteskundeekin batera amaituko, garaipen argirik ez badago talde politikoek elkarren artean negoziatu beharko baitute ekainean udal gobernua osatzeko.\nAmurrio: Talde politiko asko aulki jokoan aritzeko prest\nAmurriokoa da gaur egun Aiaraldeko Udalbatzari anitzena. Sei talde politikok dute ordezkaritza bertan: EAJk, EH Bilduk, Orain Amurriok, PSE-EEk, PPk eta Amurrio Guk Bai-k.\nHorregatik, datorren maiatzaren 26ko udal hauteskundeek aukera asko jarriko dituzte mahai gainean, talde batek lortutako emaitzek eragin zuzena izan dezaketelako beste batek gobernatzeko aukeretan.\nGauzak hala, Laudion bezala, hemen ere garrantzia izan dezakete hauteskundeak pasata egingo diren negoziaketek.\nBestalde, Vox aurkezteak eragin zuzena izan dezake PPren emaitzetan. Bi alderdiek batak besteari botoak kendu ahal dizkiote, baliteke biak udaletik kanpo geratzea, beste talde batzuen mesederako.\nArrankudiaga-Zollo: Alkategai berriak lehian\nAzken bi lege-agintaldietan EH Bildu egon da Arrankudiaga-Zolloko Udal Gobernuan. 2015eko udal hauteskundeetan 342 boto jaso zituen koalizio abertzaleak (%53.69) eta lau zinegotzi lortu zituen horrela. EAJk, aldiz, 267 pertsonen babesa jaso zuen (botoen %41.92), hiru zinegotzi lortuta. PSE-EE eta PP ere aurkeztu ziren hauteskundeetara, baina oso emaitza txikia lortu zuten: seina boto (%2 baino gutxiago).\nGauzak hala, Itziar Duoandikoetxea izan da udalerriko alkatea azken zortzi urteetan, baina aurtengo udal hauteskundeetan ez da alkategaia izango, Txutxi Ariznabarretari pasatu baitio lekukoa. EAJn ere belaunaldi aldaketa egon da: Urtzi Vergarak Josu Beaskoetxeari pasatu dio jeltzaleen zerrendaburu izateko ardura.\nArakaldo: Boto gutxik azken emaitza aldatu dezakete\nAiaraldeko udalerri txikiena da Arakaldo, eta hori asko nabaritzen da hauteskundeetan, oso bozka gutxi egon ohi direlako lehen alderdiaren eta bigarrenaren artean.\n2015eko udal hauteskundeetan 115 herritarrek izan zuten bozkatzeko aukera, eta EH Bildu atera zen garaile, 43 herritarren babesa jasota. Lau zinegotzi lortu zituen horrela koalizioak.\nEusko Alderdi Jeltzaleak, bere aldetik, 36 boto jaso zituen, zinegotzi bakarra eskuratuta. 2011ko udal hauteskundeetan ere EH Bildu izan zen talderik bozkatuena, baina EAJrekiko tartea oso txikia zenez zozketa bidez erabaki zen nork gobernatuko zuen, eta jeltzaleei egokitu zitzaien.\nOkondo: Hiru talde alkatetza lortzeko lehian\nOkondo, herri txikia izanik, berezitasun ugari ditu hauteskundeei dagokionez. 2015eko emaitzetan argi ikusi daiteke hori: Okondo Aurrera talde independenteak irabazi zuen, 284 boto lortuta. Oso gertu izan zuen EAJ, 280 botorekin. EH Bilduk, aldiz, 157 herritarren babesa jaso zuen. Gauzak hala, Sergio Tatok zortzi urte daramatza Okondoko alkate gisa, lehen lau urteak EH Bildurekin eman baitzen. Aurten berriz saiatuko da alkatetzara iristen. EAJ eta EH Bilduren 2015eko zerrendaburuek, aldiz, ez dute errepikatuko. Naiara Otaola izango da koalizio independentistaren alkategaia eta Jon Escuza, aldiz, jeltzaleena.\nUrduña: EH Bildu eta EAJren arteko lehia izango da hauteskudeen ardatza\nGehiengo absolutuarekin gobernatu du EH Bilduk azken lau urteetan Urduñan. 2015eko udal hauteskundeetan botoen %46.87 eskuratu zuen, 1.101 pertsonen babesa jasota. EAJk, aldiz, 844 boto jaso zituen (%35,93).\nUrduñako Euskadiko Errepublikarren Batasuna talde politikoa hirugarren geratu zen 145 botorekin, baina ez zuen udalean ordezkaritza lortzeko gutxiengoa bildu. PSE-EE eta PP ere udaletik kanpo geratu ziren, 136 eta 91 boto pilatuta, hurrenez hurren.\nGauzak hala, azken lau urteetan EH Bilduren 6 zinegotzik eta EAJren bostek osatu dute udalbatza. 2011n ere gehiengo absolutua lortu zuen EH Bilduk (koalizioak 6 zinegotzi lortu zituen urte hartan, EAJk 4 eta PPk, aldiz, bat). Beraz, emaitzek erakutsiko dute ea EH Bilduk hirugarrenez nagusitasunari eusten dion.\nArtziniega: EAJ eta EH Bilduren arteko lehian, Alderdi Popularra erabakiorra izan daiteke berriro\nArtziniegan ia argi esan daiteke EAJk edo EH Bilduk gobernatuko duela datozen lau urteetan. Baina PP erabakiorra izan daiteke. 2015ean EH Bilduk irabazi zituen hauteskundeak, baina oso-oso gutxigatik. Gauzak hala, EAJk gobernatu du ordutik hona, PPk jeltzaleei eman baitzien botoa.\nHorregatik, Alderdi Popularraren emaitzak ere berebiziko eragina izan dezake hauteskundeen ostean egon daitezkeen negoziazioetan. 2011n 178 boto lortu zituen. Duela bost urte, aldiz, 178.\nOrozko: Adiek bere nagusitasuna berretsi beharko du\n2015eko emaitzak oso onak izan ziren Adierentzat. Orozkoko talde independenteak botoen %52,78 eskuratu zuen, 778 herritarren babesa jasota. EAJk eta EH Bilduk emaitza xumeagoak lortu zituzten: 385 eta 267 boto, hurrenez hurren. Gauzak hala, nagusitasun hori mantentzea izango da Adieren erronka maiatzaren 26ko udal hauteskundeetan. Pedromari Intxaurraga izango da taldearen zerrendaburua, Josu San Pedrori lekukoa hartuta. EAJ eta EH Bilduren alkategaiak ere berriak izango dira. Koalizio abertzaleak Pili Garcia aurkeztu du Orozkoko alkate izateko eta jeltzaleek, aldiz, Ainara Apraiz. Hirurak dira aurpegi berriak -Intxaurraga, Garcia eta Apraiz- . Gauzak hala, hautagai aproposak direla erakutsi beharko diete herritarrei.\nAiara: Hiru talde politiko nagusi 24 laukiko xake-taulan\nAzken lau urteetan hiru izan dira Aiarako Udalean ordezkaritza izan duten talde politikoak: EAJk izan du alkatetza, 2015eko udal-hauteskundeetan 648 boto lortu baitzituen.\nEH Bildu izan zen bigarren indarra, 477 herritarren babesarekin. Aiara Batuz talde independenteak, aldiz, 245 boto jaso zituen. PPk boto jaitsiera handia izan zuen urte horretan, eta ordura arte izan zuen zinegotzia galdu zuen. Hori erabakigarria izan zen EAJrentzat.\nGauzak hala, maiatzaren 26ko udal hauteskundeetan ikusi beharko da ea jeltzaleek euren nagusitasuna mantentzerik duten. Lortuko balute, Gentza Alamillo izango litzateke berriz alkatea.


gerrararen ezinbesteko arma\nGure gorputzak ez dira gudu-zelaiak.\nGatazka armatuetan indarkeria zuzena dago eta gizon errudunei izen-abizenak jartzea eta erantzukizunak eskatzea garrantzitsua da. Emakumeon gorputzak gudu-zelai bihurtzen dira, eta beste bandoko gizonei prestigioa kentzeko erabili izan da emakumeon gorputza, sistematikoki. Guda eta gatazka guztietan bortxatzen eta erailtzen dira “etsaien emakumeak”. Kasurik ikusgarriena eta munduko alarmak piztu zituena Bosnia-Herzegovinakoa da. Gudak iraun zuen bitartean, 14.000-50.000 emakume bortxatu zituzten (Irin, 2005: 107). Euskal Herria, berriz ere, ez da salbuespena. Gogora ekarri behar ditugu Ana Tere Barrueta eta Maria Jose Bravoren kasuak. Biak bortxatu, torturatu eta hil zituzten GAE erakunde parapolizialeko gizonek, 1980ko hamarkada hasieran (Casanova, 2007: 255).\nGainera, Estatu espainiarreko polizia-etxeetan isolatu dituzten zenbait emakume militantek publikoki salatu dute bortxatu eta torturatu egin dituztela. Ez dira, inolaz ere, kasu bakanak; konponketa eta aitortza behar dituzten kasuak dira. Horregatik, beharrezkoa da eragile guztiak inplikatzea eta gizonen eta emakumeen egoera ezberdinak ikusarazteko gai izatea. Ildo horretan, ikusezintasun hori ahalbidetu zuen gertakari bat berreskuratu nahi genuke. 2009ko azaroaren 24an, Segi gazte antolakundearen aurkako makro operazioan 34 gazte atxilotu zituzten. Torturak pairatu izana salatu zuten, eta horien senide batzuek eragile sozialekin, alderdi politikoekin eta sindikatuekin biltzea erabaki zuten. Bada, Emakundeko orduko zuzendari Maria Silvestrerekin hitzordua eskatu zuten eta, senideek diotenez, Silvestreren ezetza jaso zuten: “Emakundek gai horri heltzeko ahalmenik ez duela” argudiatzen zuen jasotako eskutitzak, eta Arartekoarekin (EAEko Herriaren Defendatzailearekin) biltzera gonbidatu zituen, eta bildu egin ziren baina emakumeen egoera zehatzari heldu barik.\nElkarrizketatu izan ditugun emakume gehienak oso kontziente dira indarkeria matxista gerraren ezinbesteko arma gisa erabiltzen dela. Beraz, badakite torturatuak eta bortxatuak izan daitezkeela polizia-etxeetan. Horrekin bateratzen dute beren egungo militantzia, eta beldur horren sentsazioa gorpuztuta dutela. Atxiloketa ailegatuko dela eta polizia-etxean gertatutako denaren “zain” daude. Egoera hori normalizatu, burutik kendu eta ez proiektatzea da emakume askok mina ekiditeko erabili izan duten estrategia.\nNik asumitu dut momentu batean militante politiko izateagatik a estar expuestas a que nos violen. [...] Hau da, sexualki erasotuak izatera. Asumituta edukitzea eta nire kasuan horrelako egoera bat ekidin ahal izatea pues izan da la ostia ez? Baina jakinda ni libratu naizen bitartean beste kide batzuk hortik pasatu direla, ez? (Alaitz)\nOrain arte ikusi dugunez, bortxatzaile eta torturatzaile guztiek, beti daukate ezaugarri bera: gizonak izaten dira. Halere, salbuespen bat azpimarratu nahi dugu. Emakumeok ere biolentzia eragiteko gai gara; alegia, emakumeak ere torturatzaileak dira. Zer esanahi sozial eta politikoa du emakumeak torturatzaileak izateak? Abu Ghraib kartzelan egindako argazkietan ikus dezakegu horren garrantzia (Irak, 2003). Lynndie England Estatu Batuetako emakume-soldadua, gatibu dagoen gizon irakiar preso bat torturatzen agertzen da. Mundu guztian zehar ikusi ziren argazki horiek eta alarmak piztu ziren. Inpunitatea eta tortura salatzeko erabili zituzten askok. Hala ere, hauek ez ziren izan Abu Ghraibeko lehenengo argazkiak; oso argazki antzekoak publikatu ziren garai berean. Gauza bakar bat dute ezberdin bi argazkiek: torturatzailearen generoa. Batean, emakumea eta bestean, ordea, gizona.\nTortura ez da argazkien inflexio-puntua markatzen duena (horren ezagutza bazegoen jada, dokumentu grafikoak ere bazeuden), baizik eta generoaren eta sexuaren beraren apurketa. Biolentzia eragiten zuena (emakumea) horretarako sozializatua ez zegoena zen, eta aldiz biolentzia jasotzen zuena (gizona) eragitera derrigortua dagoena zen. Argazkien bitartez hierarkia patriarkala apurtzen da. Horregatik (eta ez torturengatik) pizten dira alarmak. Argazki hauen ezkutatzea eskatzen denean, antzekoekin egin ez denean, benetan eskatzen ari dena zera da: generoaren haustearen ezkutatzea, eta gizarte-ordenaren mantentzea (emakumea mendekoa / gizona nagusi). Abu Ghraibeko kasuarengatik prozesatu eta kondenatu ziren bederatzi pertsonen artean Lynndie England-en kasua izan zen mediatikoki gehien azpimarratu zena. Gainontzekoek eragin zituzten torturen kasuei ez zitzaien garrantzi handirik eman, gorputz maskulinoei baitagokie tortura eragitea (arauak hori markatzen du). Ez ziren ezer hausten ari, beraz, ez zen berri aparta. Hobe ezkutatzea.\nDena dela, gatazka armatuetan gizonek ez dituzte “etsaien emakumeak” bakarrik bortxatzen; izan ere, neska-lagunak, emazteak zein militantzia kideak ere bortxatzen dituzte. Emakumeei askoz ere gehiago kostatzen zaie bortxaketa horiek salatzea (bai publikoki, bai intimitatean). Women's Affairs Centre elkarteak Gazako zerrendan bizi ziren 670 emakume elkarrizketatu zituen 2001ean. Horien % 14,2k aitortu zuen sexu indarkeria pairatu izana. Gainera, % 14,2 horren % 82,6k adierazi zuen senarrak izan zirela erasotzaileak. Kasu horietan, militantzia kidea, kide ezkertiar eta berdintasunaren aldeko hori, senarra edo mutil-laguna izan, konplize politikoa izatetik etsai erreala izatera igarotzen da. Eta Euskal Herria ez da salbuespena.\nEuskal Herriko gatazka armatuan, adibidez, erbestea askatasun gune bilaka zitekeen bitartean (lehen azaldu dugun bezala), era berean, arriskuz beteriko espazio bihur zitekeen. Erbestean nahiz klandestinitatean, indarrez sartzen da elkarbizitzaren aldagaia. Militantziaren tarte bat espazio pribatuan egitera behartzen dituzte emakumeak. Hautatu ez duten jendearekin (gizonekin) bizitzera behartuta ikusten dute beraien burua, eta ilegaltasunaren tentsioarekin, segurtasun neurriekin, beldur eta frustrazioekin partekatu behar izaten dute eguneroko elkarbizitza. Egoera horretan, emakumeen gorputza gudu-zelai bihurtzen da, eta elkarrekin bizi diren militanteen etxea indarkeria gune. 70eko eta 80ko hamarkadetan ETAn militatu zuen Aitziberren hitzetan argi ikusten da hori:\nNahikoa genuen bizirik irautearekin, eta haietako asko jasatearekin; batzuetan, gainera, ohera sartzen zitzaizkizun-eta. Horrek dakarren guztiarekin, e? Iraultzaileak, barrez lehertzen naiz ni ezkerrarekin. Bai, halaxe da. (Aitziber)\nBorrokan eta espazio publikoan emakume militanteek konkistatu izan duten askatasuna atzera egitea ekar dezakete erbesteak edo klandestinitateak; baina, liburuan ikusten ari garen bezala, emakumeok eutsi eta erantzun egiten dugu, gure espazioa eta autonomia berreskuratuz, eta gizonen rol diskriminatzailea salatuz.\nIa beti egokitzen zitzaizun gizonez inguraturik bizitzea, baina, guztiok elkartzen ginenean, unea baliatzen genuen, ez ginen isiltzen. Beti ari ginen borrokan: “zuri dagokizulako harrikoa egitea, gaur ez duzulako erosketa egin, potrohandia zarelako”. Etengabeko liskarra izaten zen; ez zeukaten, inolaz ere, etxeko lanetan parte hartzeko ohiturarik. (Poti)\nAskatasun gunea den hori errepresio eta indarkeria gune bihur daiteke uneoro. Etxea, militantzia, intimitatea eta amodiozko erlazioak emakumeen aurkako goreneko indarkeria-eremu bihur daitezke gatazka armatuetan. Beharrezkoa da indarkeriaren aurpegi guztiak ikusaraztea eta publiko egitea, benetako konponbidea ahalbidetu eta gizartearen minak guztiz sendatu nahi badira. Kanpoko zein barneko eragileengandik jasandako erasoak identifikatzeko gai izan behar dugu emakumeok. Azaldu dugun bezalaxe, sistema patriarkalean egoera normala da emakumeen kontrako indarkeria egotea; beraz, emakumeak erasotuta sentitzen dira beren eguneroko militantzian, eta eraso egiten diete. Batzuetan, eraso horiek oso sotilak izaten dira, eta ez da erraza izaten horiek identifikatzea, inertzia patriarkalaren ondorio izaten baitira, naturalizatuak, gure militantzia-ohituren barrenean egindako erasoak. Esaterako, lanen banaketa bereiziaren bitartez gauzatzen dira, edota emakumeen ahotsari eta ekarpenei balio txikiagoa emanez, gizonen arteko aliantza sinbolikoak ahalbidetuz, eta abar.\nMilitantziaren continuumean emakume askok sentitu dituzte, horren ondorioz, frustrazioa eta erruduntasuna, eta isilean edo lotsaz bizi izan dituzte eraso eta egoera etsaiak. Hala nola, frankismo garaiko eta horren osteko emakume militanteen kasuan, askotan emakume bakarrak izaten ziren militantzian; beraz, nahiz eta egoera horiek isilean bizi nahi izan ez, gehienetan ez zuten egoera partekatzeko emakumerik topatzen.\nKasu horietan, katalizatzaile erabilera eman diote euskal emakume preso politiko batzuek kartzelari; izan ere, beste emakume batzuekin egin dute topo hor, espazio intimo eta lasaiak eraikiz. Emakume horiek beren arteko sareak josteko espazio seguru bihurtu dute hain aurkakoa den espetxe-instituzioa. Besteen esperientziekin topo egitean, bakardade sentsazioak indarra galtzen du, eta norbanakoaren ahalduntzea zein taldekoa sortzen da. Ahalduntze prozesu horri esker, sendatze prozesua ere abiarazten da, erruduntasuna eta frustrazioa plazer eta erresistentzia bihurtzeko aukerak irekitzeaz bat.\nElkarrekin geunden denok txaboloan, eta asko hitz egiten genuen feminismoaz. Bizi izandakoa asko konpartitzen da kartzelan, pairatutakoa batez ere. Asko sufritu dugu eta horrela pixka bat gutxiago sentitzen da mina. (Laida)\nEraso matxistak jasan dituzte, bai, baina aurre egin ere egin diete. Elkartzen direnean, bizitza partekatzen dutenean eta espazio intimo ez-mistoak sortzen dituztenean, feminismoa ezagutzeko aukera ere agertzen da, eta, horrela, kartzelan adibidez, feminismoa ezagutu eta praktikatu izan dute emakume preso politiko askok. Eztabaidatzeko, ekintza feministak prestatzeko eta subertsiorako erabili izan dute kartzela.\nNik espetxean asko ikasi nuen. Basauriko kartzelan formazio handia zuten emakumeak zeuden. Motibo argirik gabe sartu ziren emakumeak ere bazeuden. Egon zen momentu bat aldi berean hogeita bost sartu zirena eta asko eztabaidatzeko eta irakurtzeko aprobetxatu genuen. Feminismoaz hitz egiten genuen. (Isa)\n1982ko martxoaren 8an feminismoari buruzko debatea ere antolatu genuen GRAPOkoekin, ostiaka amaitu genuen ia. Haientzat, burges hutsak ginen, eta haiek, guretzat, itxurati hutsak. Gu titi bistan jolasten ginen paletara. Emakume askorentzat ikasteko gunea izan zen kartzela. Nik neuk emakume apartak ezagutu nituen, etxekoandreengandik hasita. (Laida)\nDiotenez, bakardade sentsazioa eta beste emakumeen erreferentzia gabezia dira gatazka armatuetan emakumeek aurkitzen dituzten oztopo handienetarikoak. Bakarrik sentitzen dira eta etsipena eta nekea sentitzen dituzte. Beren egoerak (onak zein txarrak) beste baten gorputzean hautematen dituztenean, intimitatean, publiko eta politikoa bilakatzen da lotsaz eta ezkutuan bizi izandako hori.\nNora Miralles feminista kataluniarrak (2016) Ipar Irlandako gatazka armatuko Máiría Cahill-en kasuaz baliatuta azaldu du hori. Bere ustez, sexu indarkeriaren katarsi gisa funtzionatzen du Máiría Cahillen kasuak. IRA barruko sexu indarkeriaren kasuak, jendarteko sektore batzuetan horien berri izanagatik eta, are, auzo batzuetan horren gaineko neurriak hartu zituzten arren, ez ziren jotzen gatazka armatuko dinamiketan txertatutako indarkeriatzat, eta, hortaz, jendarteak ez zituen egile horiek erasotzailetzat hartzen, iruditegian heroi izaten jarraitzen zuten. Máiría Cahillek sexu gehiegikeriak salatu zituen, eta, BBCk eman zuen dokumental baten bidez (A Woman Alone with the IRA), dimentsio soziala eskuratu zuen bere kasuak. Katarsi mekanismo bihurtu zen kasua emakume ipar irlandarrentzat, hortik abiatuta hasi baitziren jendaurrean bortxaketak salatzen. Ordura arte ezarritako isiltasun kodea hautsi zuen Máiría Cahillen salaketak. Haustura hori gertatu arte, gu/haiek batekin eutsi zitzaion isiltasun kode horri, eta, horren bidez, erantzukizuna kentzen zitzaion gu horren barruan erasotzen zuenari. Máiría Cahill erreferente bihurtu ahal izan zen emakume batzuentzat; bakarrik egoteari uzteko eta kolektibo (gu —emakumeak—) bihurtzeko modua.\nGatazka armatuetan sortzen den gu homogeneo eta unibertsal hori maskulinoa da, emakumeak asetzen eta irudikatzen ez dituena. Militante eta preso unibertsal hori gizona da, eta hala islatzen dugu gure iruditegian. Emakume militante eta presoa, ordea, existituko ez balitz bezala da, edota militante unibertsal maskulino kategoriaren barruan sartuta dagoen hori izango da. Horregatik, emakume erreferenteak agertzen direnean —Máiría Cahill bezalakoak—, zuzenean eragiten dute beste emakume batzuengan, ispilu efektua eraginez. Zu bezalakoak edo antzekoak diren beste batzuk daudela egiaztatzeko aukera sortzen da, eta beste gu bat (erreala, ez-unibertsala eta ez-maskulinoa) sortzeko aukera eratzen.\n70eko hamarkadan ETAn sartu ziren emakumeetan ikus dezakegu aipatu ispilu efektua. Elkarrizketatutako gizonek zein emakumeek oso gogoan dute 1970ean egin zen Burgosko prozesua. Bertan, 16 etakide auzipetu zituzten, eta nazioartean ere sona izan zuen epaiketa hark. Euskal Herrian mobilizazio ugari egin ziren epaiketaren egunetan, eta irratitik une oro segitu zen. Elkarrizketatutako guztiek tentsio eta intentsitate handiko garaitzat gogoratzen dute gertaera hura; emakumeen kasuan, ordea, beste elementu bat nabarmendu daiteke. Denek nabarmendu dute hiru emakume auzipetu zituztela epaiketa hartan. Argi eta garbi, zalantzarik gabe gogoratzen dituzte horien izenak. Gizonen kasuan, berriz, Burgosko prozesua momentu berezia izan arren, elkarrizketatutako batek bakarrik gogoratu du emakumeak ere auzipetu zituztela, baina ez da hiruren izenak gogoratzeko gai izan. Arantza Arruti, Jone Dorronsoro eta Itziar Aizpuruaren epaiketaren bitartez, ETAn emakumeak zeudela ikusarazi zen, emakumeen militantzia publiko egitearekin eta besteen erreferente bihurtzearekin batera.\nHiru sexuen epaiketa deitzen baikenion algara artean: gizonak, emakumeak eta kleroa. (Itsaso)\nBurgosko prozesuan Jone Dorronsoro zegoen, eta beste bi emakume. Gogoratzen dut etxeko eskaileretan nola Burgosko juizioa izan zenean gauero iluntzean biltzen ginen han komentatzera. (Juli)\nEmakume militante erreferente horiek borroka armatua gainditzen dute, eta beste mugimendu sozialetan ere erreferente bilakatzen dira. Horren kasu adierazgarriena da Euskadiko Emakume Feministen Batzarrak 1991ko martxoaren 8rako egindako kartela. Kartel horretan, mugimendu feministak berarentzat erreferente ziren hogei emakume hautatu zituen. “Emakumeek ez dute ezertarako balio” lelopean, emakume horien balioan jarri zuten arreta; emakumeek egindako lanetan zein gure aniztasunean.\nEmakumeok historiaren parte garela ikusarazten du kartel horrek, eta historia patriarkalak ezabatzen gaituela salatzen. 20 emakumeren hautu horretan Belen Gonzalez Peñalba etakidearen argazkia dago, eta zera jartzen du argazki-oinean: “Madril komandoko kidea. 600 poliziak ere ezin izan zuten berarekin”. Hautaketa horren bitartez, emakume baketsuaren ideia apurtu, eta borroka erreferente bihurtu zen. Berez, emakume borrokalarien erreferentzialtasuna ez da borroka armatu zuzena dagoen espazioetara mugatzen, gizarteko edozein mugimendutan baitago presente. Iruditegi patriarkaletik (emakume baketsua edota terrorista) erreferente feministara igarotzen dira emakume militanteak (Burgosko prozesua eta aipatu kartela, besteak beste).\nBortxaketak, indarkeria matxistak eta eraso sexistak gerrako arma gisa erabiltzeak duen garrantzia azpimarratu izan dugu beti gatazka armatuari buruzko teoria lantzen dugun feministok; aldi berean, ordea, gaia fokuratzeko eta lantzeko moduen arriskuetan ere sakondu dugu. Kontu handiz ibili beharreko gaia dela uste dugu. Indarkeriak egiturazko jatorria duela azaltzeko orduan jarri behar dugu indar guztia, bortxaketaren eta tortura sexualaren estigmatizaziotik urrunduz. Pascale R. Bos-ek (1945) eta, geroago, Virginie Despentes-ek (2006) ondo argudiatu duten bezala, bortxaketek eta sexu erasoek ez dute beti zertan emakume baten bizitzako esperientziarik txarrena izan, eta ez dugu egoera traumatiko bezala definitu behar sistematikoki. Gainera, Susan Brownmiller-ek (1981) eta Amalia Gonzálezek adierazi dutenez, gatazka armatuetan emakumeen aurka gertatzen den indarkeria ezin daiteke uler talde batek beste baten gainean egoeraren arabera ezartzen duen zerbait bezala; hots, une horretan boterea dutenek (gizonek) aurretik pentsatutako ordena da. Horiek izango dira, gainera, bake deitutako horretan bortxatuko eta eraso egingo dutenak. Ez dago gatazka armatuetan emakumeak erasotzeko arrazoi berezirik; kontua da gatazka armatuetan bake egoeretan baino gehiago erasotzen dela. Gudara joaten den patriarkatua, ordea, bake egoeran etxean geratzen den berbera da.\nHorregatik, emakumeen aurkako indarkeria etsaiaren izugarrikeriak salatzeko erabiltzeak, etsai horren ezaugarriak xehatu gabe (gizonak dira), zibilizatu gabekotzat jo ditzake gizonek gatazketan edukitzen dituzten erantzukizunak, ardurak eta pribilegioak. Horren harira, Susan Brownmiller-ek berak (1981: 65) galdetu du zergatik ez diren jendaurrean naturaltasunez salatzen gizon militanteek gatazketan jasaten dituzten bortxaketak. Batzuetan, gizonek pairatzen dituzten uzki-sarketak zein barrabiletan jasotako kolpeak eta eskukadak torturaren izenean salatzen dira soilik, gizon baten ipurtzuloan zerbait sartu dutela esatea saihestuz. Horrela, gizonen maskulinitatea ez da zalantzan jartzen, zerbait sartzeko gaitasuna edukitzeak definitzen duelako gizon izatea, eta ez zerbait hori berari sartu ahal izateak. Errealitate batzuk saihestuta, pribilegio jakin batzuei eusten zaie; gizontasunaren pribilegioari, alegia.\nHalere, gure gatazka honetan tortura horiek salatu izan dituzten gizonak ere badaude; jendaurrean salatu baitute polizia-etxeetan bortxatu edota sexualki torturatu dituztela, beren gizontasunaren pribilegio batzuk kolokan jarriz. Adibide bat aipatze aldera, Martxelo Otamendi Egunkariako zuzendariaren kasua ekarriko dugu (bera zen aipatu egunkariko zuzendaria itxi zuten unean, 2003an). Bere adierazpenetan, barrabiletan eskukadak pairatu zituela salatu zuen, eta bere hitzetan argi ikus daiteke zer-nolako helburu sinbolikoa duten tortura mota horiek gizonengan: “ez ziren min egiteko ukipenak. Izan ziren umiliatzeko, gutxiesteko, burla egiteko [...] zure egoera animikoa hausteko zen” (2009). Hau da, maskulinitatea apurtzeko, gizona den hori suntsitzeko xedez egiten den tortura. Gatazka armatuetan, lehen azaldu dugun bezalaxe, maskulinitate hermetikoa blindatu egiten da. Ondorioz, zer gertatzen da tortura sexualaren bitartez hausten badute gizona den hori?\nPausoz pauso, borrokalari maskulino eta heterosexualaren iruditeria aldatzeko arrakalak sortzen ari dira. Behin gatazka armatua erlaxatzen denean (borroka armatua eteten denean, ilegalizazioak alboratzen direnean eta atxiloketa masiboak geldiarazten direnean), beste iruditeria batzuk sartzen dira jokaleku politikoan. Hori, adibidez, Ernai gazte antolakundeak eginiko apustu diskurtsiboan ikus daiteke. Euren karteletan elementu berriak sartu dira indarrez, hurrengo irudian argi ikus daitekeen bezala. Sakratutasuna kendu zaio gizonen ipurdiari, eta zerbait sar dakioke: plazera eskuratzeko toki bihurtu da gizonen uzkia. Emakumearen esentzialtasuna ere hautsi da, hilekoari erreferentzia subertsiboa egin baitzaio odola erakutsiz (ezkutatu beharreko zerbait baita odol hori). Kartel horietan, feminismoaren herentzia zuzena eta autoritatea ikus daitezke.\nIruditeriaren aldaketaren hasieran gaudela pentsa dezakegu, eta positibotzat jo behar dugu hori. Hala ere, iruditeriak diren heinean, zuhurtziaz jokatu behar dugu. Diskurtsoa aldatzeak ez du esan nahi praktika aldaketa egon denik. Euskal Herriko erakundeetako militanteek heterosexualak eta maskulinoak izaten jarraitzen dute gehienbat, Euskal Herria bera delako heteropatriarkala. Beraz, erronka handia daukagu parez pare. Iruditeria horiek egiazko bihurtzeko erronka daukagu, disidentzia sexualek eta gizon/emakume binomiotik haragoko identitate anitzek gure tabernetan, batzarretan, bileretan, lantokietan eta oheetan egoteko eskubidea eta beharra baitute.\nPraktika normatiboei eutsiz, emakumeak biktimizatuz, horien militantzia bakea lortzera mugatuz, gizonek pairatzen dituzten bortxaketen salaketa publikoak saihestuz eta gizon militante erasotzaileak ezkutatuz, historiaren eta gatazka armatuaren atal bat ezkutatzen da kontzienteki. Non daude, esaterako, borroka armatuan aktiboki parte hartu duten emakumeen ekarpenak eta erreparazioa? Edo, non dago emakumeek osatutako kolektiboen presentzia? Non lesbianek, transek edota homosexualek borroka armatuan izan duten tokiaren aitorpena? Non heterosexualitatearen pribilegio eta indarkeriaren salaketa? Non dago mugimendu feministaren autoritatea, lidergoa eta ekarpena negoziazio mahaietan? Zein izango da bere/gure egitekoa bake eta normalizazio deitu diogun prozesuan? Zergatik ez gaude? Nork ukatzen digu presentzia?\n Otamendik 2009. urtea baino lehen egin zituen adierazpen horiek, baina Youtube webguneak ezabatu egin zituen 2009ko azaroaren 27an. Egun horretan, basqueconflict izeneko kontua itxi zuen (bertan, Otamendiren adierazpen horiek ikusteko aukera zegoen). 2009ko urtarrilaren 15ean, Brasileiruz-en katea kanalaren bitartez egon ziren berriro ere eskuragarri. Azken data hori hartu dugu erreferentziatzat. Halere, Youtubek bideo horrekin zein beste batzuekin ezarri duen zentsura salatu nahi dugu.


Galdakaoko Udalak 5. edukiontzirako txartel barriak banatzen hasi da akats tekniko bat izan ondoren\nAste honetan 638 txartel barri bialtzen hasi dira material begetala batzen dan 5. edukiontzia erabilteko (edukiontzi marroia), aurreko txartelak akats teknikoa eukala detektau ondoren. Galdakaoko udalak eskerrak emon gura dauz hondakin begetalen gaikako bilketa honetan izandako parte-hartzeagaitik eta parkarmena eskatzen dau gura barik izan diran akats teknikoakatik.\nArazoa sortu da txarteletan grabatutako informazio bategaitik, data zehatz batetik aurrera aktibatu behar ziranean. Akatsa aurkitu ondoren, beste konponbide batzuk bilatu dira baina alperrik izan da. Azkenean, parte-hartzen dabenei txartel barria bialtzea erabagi da (etxeak eta sortzaile handiak, fruta-dendak, tabernak eta supermerkatuak).\nZentzu horretan, txartel barri hau jasotzen dabenei konbidatzen jake aurrekoa entregatzeko ondoko bilketa-puntuetan:\n- Aperribaiko liburutegia, 15:00etatik 20:30era (urritik hasita)\n- ESAN bulegoa, 8:00etatik 15:00etara.\n- Txapelena, 15:00etatik 20:30era.\nGainera, hondino inskribidu ez diranei iragarten jake irailaren 25etik hasita informazio-puntuetan hainbat saio egingo dirala. Interesatuak informazioa jaso eta inskribidu ahal izango dira bertan.\nAzkenik, argitu gura dogu edukiontzietarako txartelek ez dabela bilketa pneumatikoko buzoietarako balio eta, alderantziz, teknologia desbardinak daukizezalako.


Ada Hegerbergek ez du Mundialean jokatuko — Gaztezulo\nAda Hegerbergek ez du Mundialean jokatuko\nAda Hegerbergek ez du Mundialean jokatuko Futbolari norvegiarrak salatu duenez, oraindik ez dira baldintza egokiak ematen emakumeentzat. https://www.gaztezulo.eus/albisteak/ada-hegerbergek-ez-du-mundialean-jokatuko https://www.gaztezulo.eus/albisteak/ada-hegerbergek-ez-du-mundialean-jokatuko/@@download/image/adahegerberg.jpg\nFutbolari norvegiarrak salatu duenez, oraindik ez dira baldintza egokiak ematen emakumeentzat.\nUrrezko Baloia irabazi duen lehen emakumeak ez du aurtengo Mundialean jokatuko; erabaki horrekin, emakume futbolarien egoera prekarioa salatu nahi du Ada Hegerberg kirolari norvegiarrak. Munduko emakume futbolari onenak, beraz, uko egin dio futbolaren nazioarteko festa handiari. Hain zuzen, Norvegia da futbol selekzioetan gizon zein emakumeei berdin ordaintzen dien herrialde bakarretako bat, baina Hegerbergentzat ez da soilik diru kontua.\nFutbolariak gogorarazi duenez, futbola munduko industria aberatsenetakoa da, eta beraz, borondatea jarrita badu futbol femeninoari dagokion lekua emateko gaitasuna. Emakumeen jokoa gizonena bezain kalitatezkoa eta entretenigarria izan dadin, ezinbestekoa da klubek neska jokalariak gaztetatik babestu eta entrenatzea, haiek dute benetako berdintasuna lortzeko giltza.\nAurrelari gisa jokatzen du Olympique Lyonnaisen, eta 2013ko Emakumezkoen UEFA txapelketan zilarra eskuratu zuen Norvegiako futbol selekzio nazionalarekin. 2016an UEFAren emakume jokalari onenaren saria irabazi zuen eta 2017an BBC urteko emakumezko jokalari izendatu zuen. 2018an FIFAren Urrezko Baloia jaso zuen lehen emakumea izan zen.